Kurang Ajar Dengan Nurse, Dr Samhan  Luah Kecewa

Sikap menghormati dan bertolak ansur harus ada dalam diri. Ia mencerminkan peribadi kita sekali gus memberi kesan kepada persekitaran hidup kita.

Jika  bersikap sebaliknya ia akan memberi keburukkan kepada diri dan orang lain.

HERDIK NURSE KONON TAK CEKAP KERJA

Sikap kurang ajar waris berkenaan melambangkan tiada empati dalam dirinya.

Dengan tidak rasa bersalah mengeluarkan kata-kata yang tidak sedap didengar.

Moga perkongsiannya ini agar kita muhasabah diri untuk  lebih beradab dalam apa jua situasi.

“Wei b****! Angkat betul-betul lah!”

Dari tadi aku dah perhatikan waris pesakit ini agak kurang sopan dengan Nurse. Minta itu, minta ini, ada sajalah yang tak kena dimata dia.

“Encik, saya Dr Samhan. Doktor yang incharge ayah encik. Ada apa-apa yang boleh saya bantu ke?”

“B*** betul! Sedar sikit pass diploma je, bukan ada ijazah pun. Buatlah kerja betul-betul!” (sambil menunding jari pada Staff Nurse.)

DOKTOR TEGUR SIKAP WARIS PESAKIT

Nurse itu diam membisu sepatah tak berbunyi.

Aku dah tak boleh tahan.
“Jangan kurang ajar boleh tak? Ingat Nurse ini hamba ke? Encik keluar!”

Aku pun ada tahap sabar juga. Pantang betul kalau kita dah cakap baik-baik tapi masih nak berlagak tunjuk belang.

Aku tak kisah pun kau siapa. Aku tak kisah kalau kau nak saman. Aku tak kisah nak menjawab dengan orang atasan. Yang aku tahu, kau tak berhak langsung nak menghina.

Aku cukup hormat dengan Nurse. Tahu tak yang tak semua orang boleh bertahan dengan kerja ni?

Mereka ini kalau setakat demam biasa dan lenguh-lenguh badan, selagi larat takkan sesekali ponteng kerja.

Mereka ini walaupun berjauhan dengan anak dah berbulan, rasa rindu yang teramat tapi tak pernah sekalipun cincai dalam kerja.

Mereka ini ada yang dah bertahun minta tukar tempat kerja untuk dekat dengan keluarga, walaupun tak pernah dapat tetaplah menunggu dengan sabar.

Mereka ini walaupun baru lepas bertengkar dengan suami, simpan muka sedih. Tetap datang kerja macam biasa dan ukirkan senyuman manis.

Mereka ni anak sendiri sakit demam pun tak terjaga kerana sibuk menjaga pesakit lain yang bukan pun keluarga sendiri.

Mereka ini yang selalu diherdik dihina oleh pesakit dan waris, tetap ikhlas buat kerja tanpa banyak bicara.

Mereka ini setakat wad pecah tunggang langgang, mereka pandang sebelah mata. Cukup cekap dan sangat cemerlang pula dalam menjaga masa.

Mereka ini kalau setakat nak mandikan pesakit, tukarkan pampers, basuhkan najis semua tu dah jadi perkara biasa. Tau-tau pesakit dah bersih, kemas dan ceria.

Mereka ini kerja tak kira masa. Cuti sekolah belum tentu cuti apatah lagi cuti raya.

Aku cukup kenal mereka. Mereka sememangnya manusia yang luarbiasa. Suka menolong dan membantu tanpa dipinta. Tanpa mereka satu hospital akan lumpuh.

Sebab itu korang patut hormat mereka. Jangan sesekali bersikap kasar apalagi mengherdik.

Kita rasa best bila orang hormat pada kita tapi sebelum itu, belajarlah dulu hormat dan menghargai pada orang lain. Kita akan pasti lebih dihormati dan dihargai.

Gambar ini aku ambil bila lihat Nurse ini sekejap-kejap muntah. Mengandung rupanya.

Dengan muka yang pucat dan keletihan tapi tetap bekerja dengan senyum manis didepan pesakit.

Luar biasa hebat!


Kenali Sebab Dada Rasa Berdebar-debar. Ikuti Peringatan Dr Ini Supaya Elak Serangan Jantung.

Apabila jantung kita berdegup, atau bila otot-otot jantung kita mengepam, rehat dan mengepam semula, dua perkara yang perlu kita perhatikan. Pertama kadar degupan jantung (atau bilangan degupan dalam seminit). Kedua drama/rentak (atau rhythm) iaitu perjalanan degupanan jantung haruslah stabil. Dub-dub-dub.

Berdebar-debar atau “palpitation” berlaku apabila kita rasa jantung kita berdegup laju. Selalu apabila jantung berdegup secara normal, dalam kadar 60-100 degupan perminit dan dalam irama yang sekata, kita tidak merasa degupan jantung kita. Berdebar-debar berlaku apabila degupan jantung kita melebihi 100 degupan seminit dengan drama yang sekata. Ia masih dianggap normal jika iramanya atau rentak degupan jantung sekata, walaupun kadarnya bertambah. Degupan jantung melebihi 100 degupan perminit kita namakan tachycardia.

Jika irama degupan jantung kita tidak sekata, kita namakan masalah ini sebagai “arrhythmia”. Ia berlaku apabila irama degupan jantung tidak sekata, ibarat sebuah lagu yang rosak. Sama ada ia tidak berdegup pada masanya (missing beats) atau pun degupan ini berlaku terlalu cepat dan kemudian menjadi perlahan dan kemudian laju semula (atau kita namakan irregular beats).

Berdebar-debar ini kadang-kala menyebabkan kita risau dan rasa takut. Degupan jantung yang laju akan menyebabkan otak memberitahu kita “Ada sesuatu yang tidak kena”. Selalunya kita akan duduk diam atau berjumpa dengan doctor untuk pemeriksaan.

Berdebar-debar ini kadang kala akan hilang dengan sendiri. Ia bukanlah suatu yang berbahaya. Selalunya kita tahu puncanya seperti emosi kita seperti kita rasa tertekan (stress) bila berhadapan dengan orang ramai, rasa risau bila hutang-hutang kita tidak tidak dapat dibayar da nada orang yang dataing mencari kita. Kadang kala akibat kita minum banyak caffeine terutamanya kopi, menghisap tembakau yang mengandungi nicotine dan juga minum-minuman yang mengandungi alcohol.

Wanita yang hamil juga mempunyai degupan jantung yang laju. Ini kerana pergerakan darah yang membawa oksigen dan nutrient harus dicepatkan untuk ibu dan anak.

ADAKAH BERDEBAR-DEBAR ITU BAHAYA?

Selalunya degupan jantung yang normal antara 60-90 dalam seminit. Berdebar-debar ini bahaya jika melibatkan kadar yang sangat laju atau iramanya yang tidak sekata.

Masalah kadar yang laju. Secara mudah, jika melebihi 90 dalam seminit, dikenali sebagai “tachycardia”. Ada tiga jenis tachycardia bergantung di mana isyarat elektrik ini dimulakan.

1. Supraventricular tachycardia. Bermula pada bahagian atas jantung (ruangan atrium)

2. Ventricular tachycardia. Bermula pada bahagian bawah jantung (ruangan ventricle)

3. Sinus tachycardia. Bermula dari bahagian SA node (iaitu di tempat jantung mula mengeluarkan isyarat eletrik secara normal) tetapi dalam kadar yang terlalu cepat.
.
Masalah yang berlaku apabila jantung berdegup terlalu cepat ialah darah yang mengisi ruang dalam jantung ini tidak mencukupi, akhirnya menyebabkan jantung yang mengalir ke seluruh tubuh kan berkurangan. Ini menyebabkan pesakit akan mengalami rasa susah bernafas, mudah penat, dan mahu pitam.
.
Masalah rentak/irama degupan jantung. Masalah ini dikenali sebagai “arrhythmia” bermakna degupan jantung berlaku secara tidak menentu, sama ada terlalu laju atau terlalu perlahan.
.
Bila kita perisa nadi kita dapati kadang kala terdapat satu ketika jantung seolah-olah berhenti sebentar, kemudian menggantukan kelajuan degupan itu sehingga kita rasa nadi kita ada masanya berdegup dengan normal, kemudian berhenti da nada masanya laju pula. Ia seolah-olah seperti piring hitam yang rosak.
.
Kedua-dua keadaan ini tidak normal bagi kita. Ia mungkin menandakan sesuatu yang lebih serius. Selain itu tanda-tanda jantung berada dalam masalah yang lebih serius apabila kita mengalami:
.
1. Rasa sukar bernafas
2. Pening
3. Sakit dada
4. Rasa hendak pitam
.
Kita bimbang rasa berdebar-debar ini merupakan tanda awal bagi masalah jantung. Ia mungkin :
.
1. Tanda awal serangan sakit jantung
2. Penyakit berkaitan dengan sumbatan pada saluran coronary arteri.
3. Tanda bagi lemah jantung (heart failure)
4. Masalah injap jantung
5. Masalah pada otot-otot jantung
.
Doktor akan bertanyakan tentang sejarah perubatan (atau disebut sebagai “medical history”) dan melakukan beberapa ujian. Dari situ akan memberikan ubat-ubatan yang mungkin membantu kita mengurangkan rasa berdebar-debar ini, atau mungkin doctor memberitahu bahawa rasa berdebar-debaryang dialami adalah tidak bahaya.
.
BAGAIMANA KITA TAHU BERDEBAR-DEBAR
.
Selalunya kita sendiri mengesyaki yang kita mengalami degupan jantung yang laju apabila kita dapat rasakan debaran itu. Jika kita dilatih dalam ilmu pertolongan kecemasan dan CPR, mungkin kita mahir mencari nadi dan mengira degupan jantung kita. Jika kita tidak pasti, saya nasihatkan agar berjumpa doctor.
.
Apabila kita berjumpa doctor di klinik atau di Jabatan Kecemasan doctor akan melakukan pemeriksaan fizikal kita, terutama mengesan degupan jantung yang laju pada nadi. Doktor bertanyakan beberapa perkara yang berkaitan (medical history). Kadang kala doctor bertanya soalan seperti adakah rasa berdebar-debar ini belangsung sepanjang hari atau berlaku sesekali. Adakah ada masa-masa tertentu yang menyebabkan rasa debar-debar atau apakah yang berlaku yang mungkin dia tahu menyebabkan rasa berdebar-debar. Doktor juga akan bertanyakan ubat-ubatan yang mungkin sedang diambil (jika kita mempunyai penyakit kronik). Doktor juga akan melakukan beberapa ujian darah bagi menentukan punca masalah berdebar-debar ini.
.
Pemeriksaan yang lebih spesifik yang doctor mungkin lakukan ialah :

1. Electrocardiogram (ECG): Boleh dilakukan semasa pesakit berbaring atau semasa pesakit sedang melakukan larian atas thread mills.

2. Pemantauan Holter: Pemeriksaan yang sama Cuma pesakit harus menggunakan alat ini 24 atau 48 jam bagi mengesan degupan jantung yang mungkin tidak dapat dikesan semasa melakukan pemeriksaan ECG.

3. Pemeriksaan X-ray dada: Doktor akan memeriksa perubahan yang mungkin berlaku pada paru-paru akibat perubahan degupan jantung ini. Contoh doctor mengesan terdapat cecair pada paru-paru dan saiz jantung yang besar, yang berkemungkinan disebabkan oleh masalah lemah jantung.

4. Echocardiogram: Ia adalah pemeriksaan ultrasound bagi jantung untuk mengetahui struktur dan fungsi jantung.
.
Jika pemeriksaan menunjukkan masalah yang lebih besar, selalunya doctor akan merujukkan kepada pakar jantung, “cardiologist”.
.
PUNCA BERDEBAR-DEBAR
.
Banyak punca yang menyebabkan rasa berdebar-debar. Antaranya:
.
1. Riadah atau senaman
2. Demam
3. Gangguan emosi seperti rasa takut, risau dan stress
4. Minuman bercaffeine.
5. Menghisap tembakau (merokok)
6. Minum minuman beralkohol
7. Ubat-ubat seperti ubat batuk dan selsema
8. Suplemen pelangsing yang mengandungi bahan terlarang silbuteramine
.
Berdebar-debar ini boleh berlaku pada pesakit yang mengalami masalah kekurangan darah merah (anemia), masalah pengeluaran hormone thyroid yang berlebihan (hyperthyroid), komplikasi dari serangan sakit jantung atau lemah jantung.
.
BAGAIMANA MENGURANGKAN RASA BERDEBAR-DEBAR?

Ia bergantung kepada punca-punca yang menyebabkan rasa berdebar-debar itu. Kadang-kala “rasa berdebar-debar” ini tidak memudaratkan dan akan “datang pergi” dengan sendiri. Dalam keadaan begini, pesakit tidak memerlukan sebarang rawatan.

Jika rasa berdebar-debar ini berlangsung sepanjang hari dan berulang-ulang, dan pemeriksaan fizikal, darah, ultrasound dan radiologi menunjukkan pesakit tiada masalah, selalunya doctor memberitahu mungkin ia berkaitan dengan emosi. Sesetengah pesakit yang sensitive pada takanan, rasa risau atau rasa takut akan mudah berdebar-debar. Antara tips yang membantu mengurangkan rasa runsing dan berdebar-debar ialah latihan pernafasan.

Duduk atau di bilik yang tenang dan selesa. Cuba lupakan dulu rasa risau, stress dan takut ini. Cuba tarik nafas perlahan-lahan, tahan seberapa lama yang boleh dan kemudian hembus perlahan-lahan melalui mulut sehingga habis nafas. Ia membantu hormone kita lebih stabil dan mengurangkan degupan jantung laju.

Selain itu boleh guna teknik vasalva dengan cara memicit hidung hidung dan menutup mulut kita. Hembuskan nafas kita perlahan-lahan sehingga ada rasa tekanan pada telinga kita.
.
Berfikiran positif juga membantu kita rasa tenang dan tidak rasa berdebar-debar. Selalu fikirkan setiap musibah yang berlaku sebenarnya ada kebaikan yang ALLAH mahu berikan.
.
Selain itu teknik arometerapi seperti mendapatkan bau-bauan yang natural seperti lemon, lavender, serai dan pandan membantu kita rasa lebih tenang.
.
Kurangkan pengambilan makanan yang pedas, minuman yang mempunyai kandungan caffeine yang tinggi seperti expresso, atau menghisap tembakau dan mengambil minuman beralkohol.
.
Ubat-ubat tertentu mungkin akan menyebabkan rasa berdebar-debar terutamanya ubat selsema dan batuk yang mengandungi pseudoephidrine. Penggunaan ubat kurus yang mengandungi silbuteramine juga menyebabkan rasa berdebar-debar.
.
Jika masih keliru dan tidak pasti berkaitan dengan berdebar-debar yang dialami, boleh hubungi doctor yang merawat bagi mendapatkan nasihat dan pemeriksaan.

Kredit: Dr Zubaidi Hj Ahamd


“Comel Pakai Mask” Gelagat Dayah Bakar Video Call Suami Buat Warganet Terhibur

Setiap pasangan suami isteri pasti mempunyai kerenahnya yang tersendiri. Orang kata, perbezaan melengkapi antara satu sama lain.

Sama seperti kisah pengacara Dayah Bakar dengan suaminya yang membuat netizen cair.

Menerusi hantaran video yang dikongsikan di laman Instagram Dayah, dia kelihatan sedang membuat panggilan video dengan suaminya, Kapten Hanif Hamidi di dalam kereta.

Tetapi apa yang menariknya adalah mask muka yang dipakainya itu kerana dilihat comel dan kelakar.

Di dalam video tersebut juga kelihatan suaminya hanya tersenyum sambil mendengar Dayah bercerita.

Menurut Dayah, memakai mask muka adalah perkara yang biasa dia lakukan terutama ketika mahu pergi ke program siaran langsung.

“Cintailah aku apa adanya Ini kebiasaan, pakai mask on the way nak pergi live show. Hasilnya wajah akan akan moist and beautiful,” tulisnya.

Sementara itu, rata-rata warganet memberikan pelbagai reaksi di ruangan komen tersebut.

Dayah Bakar yang merupakan isteri kepada seorang tentera darat Malaysia itu juga telah dikurniakan seorang anak lelaki iaitu Achbar Muhammad Fahri pada 17 Ogos 2020.

Sumber: Instagram Dayah Bakar


Ubah Suai Rumah Flat, Ni Yang Biasa & Ramai Buat Tapi Sebenarnya Tak Boleh!

Umum antara kita bila memiliki kediaman sendiri dari masa ke semasa jika ada rezeki ingin sahaja dibuat ubah suai kediaman agar lebih selesa buat seisi keluarga. Paling tidak dilakukan penambahan pada jumlah bilik, besarkan ruang dapur dan sebagainya.

Namun dalam niat yang baik untuk memberi keselesaan buat ahli keluarga, jangan pula melanggar undang-undang yang ada.

Ini seperti mana kes yang tular baru-baru ini berkaitan rumah flat yang berada di aras bawah terpaksa dirobohkan oleh pihak berkuasa gara-gara pemilik melakukan ubahsuai struktur bangunan.

Itu satu hal, sedar atau tidak buat anda yang tinggal di rumah flat hakikatnya ada banyak lagi pengubahsuaian yang tidak boleh dilakukan sesuka hati meskipun kediaman tersebut adalah hak kita.

Menjelaskan ini seorang arkitek berkongsi info berkenaan beberapa contoh binaan yang sering kita nampak di rumah-rumah flat yang sebenarnya dilakukan tanpa kebenaran. Ini mungkin ada segelintir kita tidak menyangka, khususnya dikalangan penduduk rumah flat  bahawa selama ini tindakan mereka itu salah di sisi undang-undang.

CONTOH BINAAN TANPA KEBENARAN DI FLAT

Panas pula isu rumah flat di Johor kena roboh pasal buat tambahan macam duduk corner lot. Saya yakin yang PBT kalau boleh tak nak lah ke arah roboh ni tetapi bila benda binaan haram ni makin tak terkawal, nak tak nak mereka perlu roboh untuk beri peringatan.

Kalau siapa yang tak tahu, memang sudah jelas binaan tambahan untuk kediaman memerlukan kelulusan dari PBT.

Ok lah kalau tak tahu pun, kita masih ada common sense. Bila beli flat ni, dalam agreement floor plan dia tunjuk bahagian mana? Biasanya pelan layout rumah sahaja lah. Tak ada pula dia tunjuk kaki lima depan belakang semua kita punya. Jadi kenapa nak buat diatas tanah bukan bahagian kita? Common sense.

Problem dengan binaan tanpa kebenaran di flat ni, dah macam-macam jenis dah dan hasilnya kebanyakan akan membahayakan keselamatan. Kerja-kerja menyelamat bomba pun boleh tergendala pasal ada binaan macam ni. Truck bomba tak boleh park dekat. Tangga tak sampai. Itu salah satu.

Nak buat binaan tambahan, kena check dulu dengan PBT atau at least management body. Senang. Bukan tanya tukang, tukang dia nak job saja asal jalan. Tuan rumah suruh buat dia buat.

Duduk di kediaman macam flat ni perlukan tolak ansur dan fikir kebajikan jiran. Kadang bila tambah tu kita saja yang senang, tapi menyusahkan orang lain.

Ni saya bagi contoh binaan tanpa kebenaran yang biasa dibuat tapi sebenarnya tak boleh.

Anda ada dalam list ni tak? Haha


Patut Dicontohi! Menang ‘Award’, Hafiz Mahamad Beri Sehari Cuti, Bonus Sebulan Buat Staf

Edisi pertama penganjuran Gempak Most Wanted Awards 2023 (GMWA) menyaksikan usahawan dan Instafamous, Hafiz Mahamad menggunguli trofi utama.

Meraiah undian tertinggi melayakkan Hafiz membawa pulang trofi utama pada malam tersebut.

Acara yang berlangsung di Dewan Majlis Bandaraya Shah Alam (MBSA) pada malam Ahad itu turut menyaksikan Hafiz memenangi kategori Digital Influencer Tergempak.

Terharu dengan kemenangan berkenaan, Hafiz berbesar hati memberi sehari cuti dan sebulan bonus yang dianggarkan berjumlah RM300,000.

“Sejak awal tercalon, staf saya antara yang banyak memberi sokongan malah mereka juga mengundi saya… sokongan tersebut membuatkan saya terharu. Tak salah untuk saya beri penghargaan kepada mereka dengan cuti selama sehari dan bonus sebulan.

“Bonus tersebut juga sebagai tanda kerja keras mereka selama ini,” katanya yang ditemui sejurus selepas acara berakhir.

Pada majlis tersebut sebanyak sembilan kategori dipertandingkan dengan pemenang dipilih berdasarkan undian atas talian tidak termasuk anugerah khas.

Sumber : Mstar


Cantiknya Nama! Mawar Rashid Selamat Bersalin Anak Perempuan, Beri Nama Raden Seri Riyanna Sayang

Pelakon dan usahawan, Mawar Rashid selamat melahirkan cahaya mata ketiganya di salah sebuah pusat perubatan di Selangor pada Sabtu.

Berita gembira ini dikongsikan sendiri oleh Mawar atau nama penuhnya Wan Mawar Shaputri Wan Abdul Rashid menerusi satu perkongsian yang dimuat naik di laman Instagramnya.

Mawar berkata, dia bersyukur proses melahirkan bayi perempuan yang diberi nama Raden Seri Riyanna Sayang secara normal itu dipermudahkan Allah SWT.

“Syukur alhamdulillah, semuanya dipermudahkan. Mawar bersalin secara normal, sama seperti dua anak saya sebelum ini, Rafael & Cinta. Terima kasih semua atas doa-doanya.
“Ucapkan hai kepada, Raden Seri Riyanna Sayang,” tulisnya.

Dalam ruangan komen, rakan artis dan pengikut meninggalkan ucapan tahniah selain mendoakan pelakon drama TQ Captain itu serta bayinya sentiasa berada dalam keadaan sihat.

Untuk rekod, Mawar mendirikan rumah tangga dengan Raf Yaakob pada November 2017. Pasangan itu dikurniakan dua cahaya mata iaitu Raden Muhammad Rafael, 4, dan Raden Seri Rosabella Cinta yang kini berusia dua tahun.

Mawar turut memiliki dua anak tiri, Raden Ahmad Rayyan dan Raden Seri Raysaa Chanela hasil perkahwinan Raf terdahulu.


“Hanya Doa Mampu Mengiringi Babah.” Bapa Liyana Jasmay Meninggal Dunia Akibat Kanser. Al-Fatihah!

Pelakon, Liyana Jasmay berkongsi berita duka apabila ayahnya,  Datuk Jasmay Md. Shah, 68, meninggal dunia selepas lebih setahun berjuang melawan kanser paru-paru.

Berita tersebut dimaklumkan pelakon filem Papadom itu menerusi Instagramnya yang dimuatnaik  bersama dengan sekeping gambarnya bersama arwah bapanya.

Menurut Liyana, ayahnya menghembuskan nafas terakhir sekitar jam 11.30 pagi tadi di kediaman keluarga di Kemensah, Hulu, Kelang, Selangor.

“Semoga babah diampunkan segala dosa. Semoga babah ditempatkan bersama orang beriman. Semoga babah dijauhi azab kubur.

“You are the best daddy to our family, to your extended families, tp your friends. You bring light and joy to people. You are the giver.

“You gives me so much daddy and i thank you for raising me well. Hanya doa yang mampu mengiringi babah sekarang. Adik harap dapat jumpa babah di jannah nanti. I love you babah,” ujar nya menerusi kapsyennya.

Ibu kepada seorang cahaya mata ini juga turut berkongsikan berita tersebut di insta stories.

“THANK YOU YA ALLAH SWT FOR ALLOWING ME TO BE WITH MY FATHER ON HIS LAST BREATH. TO BE ABLE TO HOLD HIM, LOOKING INTO HIS FACE. HE WAS CALM. I COUNT BE THANKFUL ENOUGH.

“THANKFUL BECAUSE HE PASSED ON A FRIDAY. I WAS WITH HIM. THANK YOU YA ALLAH SWT,” tulisnya lagi.

Allahyarham meninggalkan seorang balu, Datin Habsah Simpon, 64, dan empat orang anak iaitu Juzaili Jasmay, Faradilla Jasmay, Adriana Jasmay dan Liyana.


Anak Tulis Surat Pada Ayah Minta Buatkan Agar-Agar Pandan Sempena Hari Lahir. Ayat Pujukan Bikin Ramai Sebak

Surat yang dikarang si anak itu mendapat reaksi ramai. Malah, keprihatinannya terhadap si ibu yang keletihan pulang dari kerja membuatkan dia enggan menyusahkan si ibu.

Dia memuatnaik kisah mengenai anaknya yang meminta membuat Agar-agar Pandan untuk dibawa ke sekolah.

“Balik kerja pagi tadi dapat surat dari anak bongsu..kesian pulak bacanya nak gelak pon ada🤣🤣🤣.

Walaupun tidak pernah buat, namun demi permintaan si anak, ayah ini sanggup mencari resipi di google dan berkongsi hasilnya.

“Atas permintaan sempena bfday anak, abang gagah google dan inilah hasilnya..

“Agar- agar pandan kalau sedap bgtau family kalau tak komplen kat Haziq 😅😅😅

Walaupun pertama kali mencuba tetap menjadi dan elok kejadiannya.Perkongsian tersebut membuatkan ramai memuji cara si anak yang cukup sopan dan cute memujuk si ayah. Tak kurang yang terhibur terutama part terakhir tulisan si anak ini.

Pelbagai karenah anak-anak kadang-kadang membuatkan ibu dan ayah pening kepala. Namun tidak dinafikan mereka juga penghibur dan juga penawar duka kan.


Tangan Teruk Melecur, Keropok Lekor Meletup Ketika Ketika Menggoreng, Rupanya Ada Cerita Lain! Moga Jadi Iktibar

Tentu ramai yang suka makan keropok lekor. Teringin nak makan keropok lekor tapi pengalaman menggoreng makanan ini amat ‘menakutkan’.

Bayangkan ketika sedang menggoreng, keropok lekor tiba-tiba meletup. Lebih menakutkan apabila terkena bahagian wajah atau anggota badan yang lain.

Lebih tragis apabila ia mengakibatkan minyak panas tertumpah dan terkena pada anggota badan.

Begitulah yang dialami oleh puan Musyahadah Oo apabila keropok lekor yang digorengnya meletup hingga mengakibatkan tangannya teruk melecur.

Menerusi grup Masak Apa Tak Jadi Hari Ni Official beliau berkongsi kejadian itu. Ada yang mendoakan agar kembali sembuh. Manakala ada yang berkongsi tip dan pengalaman yang sama. Lebih mengejutkan disebalik kejadian itu, ada yang fobia untuk memasak makanan mengoreng!

Seterusnya ikuti perkongsian beliau.

Tangan teruk melecur

Akibat goreng krupuk LEKOR ,ini lah habis jari hingga lengan bahu tgn kanan ,dahi ,tangan kiri juga melecur saya sdh guna penutup sebenarnya macam biasanya … pkp nih byk kali masak dah…masuk wad 6hari 10k+ habis nadib indurance covered…krupuk ni 8th saya sdh memakannya owner yg sama,bahkan menggoreng krupuk lekor lainnya dari Terengganu/kelantan dari sahabat2 jiran yg balik kampung semuanya ok..kira nasib kan…dugaan…

Hati seorang ibu sebelum memasak makan malam nak hidang anak dan suami dg krupuk lekor dulu dg hati berbunga bunga… mana tau….

Krupuk saya angkat dg penapis api pun kecil ja ala mcm biasa… sekali meletup masuk balik dalam kwali terus meletup lagi sampai kwali ikut terpelanting habis myk tumpah krupuk beterbangan… sedapur habis myk dg krupuk…walau bagai manapun tetap masak juga lepas balik hospital rindu kwali.

Komen warganet

Fobia sampai sekarang

Petua elak kerepok lekor meletup

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Pramugari Tunjuk Cara Yang Betul Guna Tandas Kapal Terbang, Netizen Kongsi Pengalaman Lucu!

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Wanita Kena Rentap Rantai Emas Dalam Farmasi. Awas! Peminat Barang Kemas, Ambil Peduli Kejadian Ini.

Baru-baru ini tular rakaman kamera litar tertutup (CCTV) kejadian cemas seorang wanita dalam farmasi direntap rantai leher emas serta di tumbuk di bahagian muka ketika penjenayah merampas barang kemasnya.

Siapa sangka, dalam kedai yang kita rasakan selamat tetap berlaku kejadian yang tidak dingini. Justeru, jadikan berita sebagai iktibar untuk kita berhati-hati semasa memakai barang kemas. Malang tidak berbau, jadi elakkan memakai barangan kemas yang boleh menarik perhatian penjenayah.

Menurut laporan Berita Harian, kejadian itu berlaku di Setapak Kuala Lumpur pada 8.47 malam itu yang melibatkan dua individu yang menyaksikan suspek berbaju hitam mencederakan mangsa ketika di kaunter pembayaran.

Antara rakaman CCTV

Suspek telah di tangkap
Bagaimanapun sekitar jam dua pagi, mereka telah ditangkap oleh pihak berkuasa di sebuah hotel di Jalan Pudu. Bagaimanapun, didapati barangan kemas sudah djual kepada pihak ketiga. Suspek yang berusia 31 dan 40 tahun didapati mempunyai banyak rekod jenayah termasuk penggunaan bahan larangan.

Apa yang pasti, jaga keselamatan diri ketika keluar, jika perlu elak memakai barang kemas sehingga menarik perhatian peragut atau penjenayah.


Simpan Daun Kari Tapi Masih Kekal Elok 3 Bulan, Ibu Bekerja Wajib Cuba Langkah Ni!

Hidangan berkuah seperti kari tidak lengkap rasanya tanpa memasukkan aroma daripada daun kari yang cukup hebat rasanya.

Pun begitu membeli daun kari di kedai dan tersimpan kemas di dalam peti ais adakalanya buat ia mudah layu dan sudahnya daun herba yang satu ini jadi kering. Sudahnya pasti ramai yang membuangnya begitu sahaja.

Jangan dibuang terlebih dahulu. Aroma dan rasa daun kari ini tidak hanya datangnya daripada rasa segar daun ini, tetapi juga turut mengeluarkan aroma dan bau yang sama hebatnya walaupun selepas dikeringkan.

Jadi jangan buang dahulu, cuba ikuti langkah yang diberikan ini. Cara ini bukan hanya masih sama aromanya, bahkan daun kari kekal tersimpan elok selama 3 bulan lamanya. Hebat kan? Jom cuba.

Caranya:

2. Kalau nak cepat, masukkan dalam oven yang di lapik di atas kotak. Gunakan suhu 75 C tetapi perlu awas, jangan sampai daun jadi garing. Cuba ramas daun ini agak-agak lembut dan kering sudah cukup.

4.  Masukkan dalam sebuah bekas dan titiskan beberapa titisan minyak masak dan ramas-ramas daun-daun ini supaya minyak bersalut serata.

5.  Masukkan dalam bekas atau botol yang kedap udara. Bila nak guna ambil yang perlu dan tutup kembali penutup. Daun kari anda ini boleh tahan 2 hingga 3 bulan. Selamat mencuba ya!

Sumber : Mamak Haji


Elak Bawa Anak Ke Pasaraya, Pesanan Penting Doktor Ni Mak Ayah Kena Baca!

Berdepan dengan serangan penyakit berjangkit HFMD yang semakin hari meningkat kesnya buat mak ayah semakin takut untuk melakukan pelbagai aktiviti hujung minggu.

Pun begitu masih ada mak ayah yang kurang rasa kesedaran diri dengan terus membawa anak-anak ke mana sahaja walaupun diminta dikuarantinkan anak-anak yang dijangkiti.

Mereka dengan bebasnya membawa anak-anak ke pasaraya besar tanpa perlu memikirkan penyakit ini menjangkiti anak-anak yang lain. Mengapa?

Kurang rasa kesedaran dirikah atau masih belum cukup ilmu? Dengarkan pesanan daripada Dr Farhanah Ibrahim, Pegawai Perubatan Eva Emily Clinic, Klinik Ibu dan Anak ini.

PESANAN PENTING, MOHON BACA!

Weekend baru-baru ni, saya ke supermarket, nak beli barang dapur sikit.

Masa nak bayar kat cashier, saya ternampak sorang kanak-kanak dalam troli. Keliling mulutnya penuh rashes. Tangan pun ada. Memang nampak typical HFMD. Kaki je tak sempat nak telek betul-betul.

Saya pun tegur “puan, anak puan nampak ada tanda dan gejala HFMD ni. Sepatutnya kena kuarantin, pantau di rumah saja. HFMD ni tengah mewabak sekarang.

Kalau puan tak kuarantin dan bawa anak ke tempat-tempat awam macam pasaraya besar ni, lagi cepat virus menular. Lagi ramai anak-anak akan kena. Bayangkan kalau terjangkit kat baby kecik yang baru usia 2,3,4 bulan. Kesian depa puan”

Begitulah teguran saya tapi sayangnya hanya DALAM HATI. Tak sempat nak luahkan sebab cashier dah mintak duit.

Sebenarnya sistem kuarantin ni islam sendiri pun dah anjurkan sejak zaman berzaman. Ingat tak pesan nabi?

“Jika kamu mendengar sesuatu wabak menular di sesebuah tempat, janganlah kamu masuk kawasan itu.

Tapi jika wabak tersebut merebak di tempat kamu, janganlah kamu tinggalkan kawasan itu.”

(Hadith Riwayat Bukhari dan Muslim)

Jadi minta tolong viralkan semula pesanan di link ni ya. Especially yang point no.6 tu.
Please share supaya anak-anak anda dan orang lain tak turut dijangkiti. Terima kasih!

Kredit: Dr Farhanah Ibrahim


“Tak Kekok Pun, Pandai Urus Adik & Kerja Rumah.” Umur 11 tahun Bantu Uruskan Adik Baru Lahir, Masak & Jaga Ibu Berpantang!

Melihat cara Hafiy Altamis Haniffa menguruskan adik kecil nya  dan kerja rumah tanpa rasa kekok membuatkan ramai kagum.

Tidak dinafikan, setiap ibu bapa punya cara tersendiri dalam didik anak-anak. Demikian juga cara yang dipraktikkan  pasangan Siti Fauziah Masnan, 35, dan Haniffa Jhonasrol, 36, bagi memastikan anak sulungnya ini mampu melakukan kerja rumah termasuk memasak.

Tular video di tiktok yang mana Hafiy bukan hanya tidak kekok menjaga adik yang baru berusia 44 hari, malah dia turut menguruskan segala keperluan Fauziah termasuk memasak hidangan berpantang. Kebolehannya kanak-kanak yang berusia 11 tahun itu membuatkan ramai melahirkan rasa kagum dan memuji kerajinannya menguruskan rumah walaupun masih kecil.

Bercerita tentang anaknya itu, ujar Fauziah, dia terpaksa mengajar anak-anaknya berdikari sejak dari usia lima tahun.

“Saya cakap kat mereka kenapa saya ajar buat kerja rumah dan sebagainya sebab saya nak mereka belajar hidup berdikari.

“Sebab kami tak tahu apa yang akan berlaku kepada kami berdua akan datang, takut tak sempat tengok mereka membesar jadi perlu berdikari. Ke mana pun dia pergi, dia boleh jaga adik-adik… itu matlamat saya.

“Tapi saya didik mereka sangat tegas dan saya juga sangat garang. Anak-anak memang takut dengan saya. Hafiy ni saya panggil abang… dari umur dia tujuh tahun saya dah ajar masak nasi dan goreng telur dadar.

“Umur lapan tahun saya dah ajar dia masak nasi goreng. Sekarang dia dah master bab masak, kalau saya sibuk dia yang akan masak untuk adik-adik,” ujar ibu kepada lima cahaya mata itu.

Dia yang juga ahli perniagaan memberitahu, sepanjang tempoh berpantang bulan lepas, anak sulungnya yang paling banyak membantu di samping anak keduanya yang berusia lapan tahun.

“Saya bersalin czer… pergerakan terbatas dan berpantang sendiri di rumah, suami yang jaga. Minggu pertama mak mertua datang, dalam masa sama suami dah mula sibuk kerja.

“Jadi masa cuti sekolah sekejap tu, ayah dia pesan dekat anak-anak untuk jangan bagi mommy stress dan sama-sama kemas rumah.

“Bila ayah dia masak, mereka akan tolong sediakan bahan dan memasak. Sebab seawal usia lima tahun memang saya dah ajar anak-anak buat kerja rumah, jadi mereka tak kekok,” jelasnya.

Menurutnya lagi, minggu kedua berpantang, dia dan bayi baru lahir diuruskan sepenuhnya oleh Hafiy dan anak keduanya.

“Masa berpantang dah masuk minggu kedua tu, suami dah start sibuk… saya tinggal dengan anak-anak dekat rumah jadi Hafiy yang masak sepenuhnya.

“Saya minta anak bujang saya masak yang simple macam ayam kukus halia. Ni mudah sebab dia boleh tinggal je masa kukus. Kadang-kadang dia masak sup ayam.

“Hafiy akan dibantu oleh adik perempuan dia sebab adik dia pun dah diajar masak nasi sejak umur tujuh tahun. Bila dia tengok abang dia masak, jadi dia pun nak buat. Masa saya dalam pantang ni, adik dia akan basuh dan sidai baju.

“Abang pula akan masak dan kemas rumah, memang saya dah ajar mereka bahagi-bahagi tugas,” katanya sambil memuji sikap Hafiy yang ringan tulang dan tidak pernah merungut letih.

Bercerita lanjut, kata anak kelahiran Selayang itu, dia bertegas dengan anak-anaknya kerana anak ketiganya adalah anak istimewa yang menghidap william sindrom.

“Masa tu saya tak mampu nak ada pembantu rumah jadi saya ajar anak-anak saya yang sulung dan kedua tu buat kerja rumah supaya kalau berlaku apa-apa dekat saya dan suami, mereka boleh jaga adik-adik terutama yang istimewa ni.

Sejak itu saya ajar mereka buat kerja rumah sebab anak istimewa saya,” katanya yang sentiasa menitik beratkan soal keselamatan dan kebajikan anaknya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Tak Perlu Tunggu Lama Cas Handphone Atau Bawa Powerbank Berat Kalau Guna Cara Bijak Ini!

Sejak anak-anak mengikuti pembelajaran secara dalam talian, komputer riba atau telefon pintar ibu dan ayah menjadi rebutan. Bagi yang memiliki peranti sendiri tentu tiada masalah tetapi bagi yang perlu berkongsi dengan ibu bapa sudah tentu ia mengganggu kelancaran pembelajaran.

Bukan itu sahaja, kadangkala waktu sedang belajar bateri pula tiba-tiba habis gara-gara tak sempat nak cas sebab waktu kelas sudah pun bermula. Maklumlah ibu baru lepas tonton video drama Korea kegemarannya.

Itu belum lagi bab perlu bawa powerbank yang berat macam batu sebagai alat pengecas telefon pintar jika kehabisan bateri di luar rumah. Memang tak sanggup nak pikul ke sana ke mari kan.

Kini telefon pintar bukan lagi satu barang mewah tetapi sudah menjadi barang penting yang digunakan oleh semua peringkat usia. Jika anda tercari-cari telefon pintar yang boleh memudahkan hidup serta mempunyai ciri-ciri hebat, HUAWEI ada jawapannya.

Mesti Ada Satu Untukmu

Peranti terbaharu HUAWEI Y7a sangat mengagumkan dan mesti dimiliki. Kenapa anda perlu memilikinya? Berikut adalah 5 sebab kenapa ibu dan ayah mesti beli telefon pintar terbaharu HUAWEI Y7a.

1.Satu-satunya telefon pintar yang ada ciri SuperCharge 22.5W. Ia boleh dicas selaju 10 minit dan boleh tengok video selama 2 jam! Kalau dicas 30 minit dah boleh dapat bateri 44% dan hanya perlukan masa 2 jam sahaja untuk dicas penuh.

2.Kapasiti bateri besar 5,000mAh. Bila dah cas penuh, 16 jam boleh tengok video dalam talian dan 12 jam melayari internet.

3.Memiliki 48MP Kamera Al Quad di mana SuperSpectrum Sensor bekerja bersama AI algoritma pintar dan mampu merakam foto keindahan setiap momen walaupun di bawah sinar lampu yang malap.

4.Paparan skrin besar bersaiz 6.67 inci FULLHD+ dan nisbah skrin-ke-badan 90.3% yang luar biasa. HUAWEI Y7a memberikan pemandangan yang besar dalam perincian yang jelas. Kamera depan di tengah turut memberikan pengalaman optimum kepada pengguna dengan minimum gangguan.

5.Penstoran besar sehingga 128GB membolehkan anda menyimpan semua video, foto dan permainan video kegemaran anda.

Kalau anda semua nak menang hadiah HUAWEI 7Ya yang bernilai RM799, hanya perlu jawab soalan mudah dan hantar. Mana tahu anda bertuah sebagai pemenang sebuah telefon pintar HUAWEI 7Ya.


“Dia Akan Tegur Bila Dah Tak Ada Orang” Neelofa Kongsi Kehidupan Lepas Berumahtangga

Pejam celik pejam celik.. Sudah lebih setahun usia perkahwinan selebriti terkenal Neelofa dan suaminya, Ustaz Muhammad Haris Mohd Ismail atau PU Riz.

Rumah tangga pasangan ini lebih dilengkapi dengan kehadiran cahaya mata sulung, Muhammad Bilal yang kini berusia lapan bulan.

Memetik laporan Harian Metro, Neelofa akui beruntung apabila suaminya sentiasa memberi tunjuk ajar, nasihat dan teguran buat dirinya dalam menjadi isteri dan Muslimah sejati.

“Saya bukan seorang yang semuanya perkara boleh buat dengan baik. Macam dengan suami pun kalau ada perkara yang tak sefahaman itu normal. Jadi kita cuba perbaiki semula.

“Kita kena ada perasaan sebegitu tapi kalau kita sendiri yang macam nak kebahagiaan seorang saja sampai sudah tak ada titik pertemuan di tengah-tengah.

“Haris ini nampak saja macam itu tapi sekecil-kecil perkara pun dia memang sangat teliti. Contoh, cara saya duduk depan dia, cara saya jawab mesej dia. Dia sangat pentingkan adab dan akhlak. Kalau dalam mesyuarat, cara saya duduk, jawab soalan dia akan tegur. Dia kata kalau kita kurang ilmu dalam sesuatu perkara itu kita kena tunjuk adab dan akhlak yang baik.

“Dia akan tegur bila dah tak ada orang. Manisnya di situ. Dia juga tak jemu menegur, kalau saya memang dah penat nak buat macam itu. Benda yang sama dia boleh tegur saya berpuluh-puluh kali. Jadi saya pun jadi lebih peka selepas itu.” katanya.

Menurut usahawan berumur 33 tahun itu, selepas bersalin dan melalui fasa baharu sebagai ibu, kehidupannya tidak lagi terikat dengan jadual harian yang padat.

“Saya tak rasa hidup saya terlalu sempurna, sebab mesti ada kurang di mana-mana. Tapi nak banding dulu dan sekarang saya rasa sekarang lebih tenang, hati saya macam penuh sebab ada anak dan suami yang boleh teman.

“Saya tak adalah bekerja sekuat dulu. Banyak masa di rumah. Menjadi ‘lady boss’ itu dah banyak berkurang. Kalau urusan kerja, saya banyak serahkan kepada Haris. Kadang-kadang ada beberapa perkara juga yang saya perlu terbabit sebab kalau projek itu perlu ada orang pimpin. Tapi apa saya boleh cakap, saya bukanlah orang yang sama seperti sebelum ini” tambahnya.

Dalam pada itu, pemilik nama Noor Neelofa Mohd Noor bersyukur diberikan perjalanan kehidupan yang seimbang baik daripada segi kehidupan peribadi mahupun kerjaya.

“Saya rasa ramai yang cemburu perjalanan hidup saya. Banyak orang yang mungkin terlalu awal kahwin atau lewat dapat anak. Saya rasa syukur, alhamdulillah, Allah bagi perjalanan hidup saya yang agak seimbang.

“Saya gembira sekarang ini dan saya nak jadi hamba Allah yang bersyukur lebih. Saya pernah cakap yang Haris mengajar saya banyak perkara mengenai kesyukuran.

“Dia antara manusia yang banyak mengajar saya untuk menjadi seorang yang lebih bersyukur. Kadang-kadang saya terlepas pandang dan dia selalu ingatkan. Kalau saya macam tertekan dan sedih dia akan cakap dan bagi nasihat kepada saya.” jelasnya.

Neelofa juga berkongsi yang suaminya seorang sentiasa memberi ruang untuknya melakukan dalam apa juga perkara.

“Kalau suami saya keras dan saya juga keras ia akan menjadi susah. Sebetulnya suami kena ke depan dan saya perlu di samping mengikuti langkahnya barulah akan dapat harmoni.

“Haris jenis yang selalu bagi ruang dan dia bukan jenis yang perlu ikut dia saja. Dia bagi kebebasan untuk saya bernafas sikit. Saya tak rasa tekanan dan rasa macam diri sendiri saja. Jadi di situ manisnya,” katanya.


“Bukan Takut Darah, Tapi…”- Ini Sebabnya Kenapa Datuk Jamal Abdillah Tidak Akan Temani Isteri di Bilik Bersalin

Walaupun pernah melalui fasa sebagai seorang ayah sebelum ini, namun penyanyi terkenal Datuk Jamal Abdillah, 60, akui gementar menanti kelahiran anak perempuannya.

Menurut Datuk Jamal lagi, dia tidak akan menemani isterinya, Datin Zai Izzati Khiruddin, 25, di  bersalin kerana takut dengan proses yang bakal dilalui.

“Alhamdulillah, kandungan dah masuk lapan bulan setengah dan isteri berada dalam keadaan sihat. Cuma saya berasa agak gementar nak melalui kembali proses ini.

“Tengok dia berjalan pun kita dah terfikir macam mana sengsara dia nak menghadapi semua ini. Jadi saya dan beritahu isteri dan minta maaf awal-awal.

“Saya kata saya minta maaf kerana tidak dapat menemani dalam bilik bersalin kerana saya takut. Anak-anak saya sebelum ini pun sama juga, saya tidak masuk bilik bersalin.

“Bukan takut darah cuma saya tak boleh bayangkan macam mana perut yang besar itu nak keluarkan anak,” katanya kepada Gempak.

Mengulas mengenai isterinya, Jamal memberitahu Zai Izzati tidak mengidam makanan yang pelik-pelik.

“Isteri saya tidak mengidam tetapi saya pula yang alami alahan. Saya mengidam lemang dan rendang sepanjang tempoh dia kehamilan dia.

“Nasib baik lemang dan rendang itu makanan yang senang nak dapat, tidak kiralah siang atau malam,” katanya ketawa.

Terdahulu, Jamal berkahwin dengan Zai Izzati pada 1 April 2017 di Ipoh, Perak.

Jamal sebelum ini pernah berkahwin sebanyak tiga kali bersama Basariah Abdul Latiff, Noraina Mohd Yusof dan Fatimatuzahrah Samad tetapi berakhir dengan perceraian.

Hasil perkahwinan terdahulu, Jamal mempunyai dua anak lelaki iaitu Osama Yamani, 18, dan Ahmad Zaki Yamani, 12.

Sumber: Astro Gempak


Rupanya Ramai Tak Tahu Rahsia Cantik Dengan Air Basuhan Beras. Bantu Atasi Kulit Bermasalah & Wajah Lebih Flawless!

Air cucian beras usah dibuang begitu sahaja. Banyak mafaatnya untuk ibu-ibu cuba. Ada yang berkongsi tip yang mengatakan ia baik untuk tujuan mencantikkan kulit wajah nampak flawless’ serta mengatasi masalah kulit.

Nak tahu bagaimana kegunaannya? Jom baca kat bawah ni.

RAHSIA CANTIK DENGAN AIR BASUHAN BERAS.

Sebelum kita masak nasi, mesti kita akan bilas dahulu nasi sampai bersih, ya dak?? Haa untuk pengetahuan semua, jangan dibuang terlebih dahulu air cucian beras tu tau! Macam kakput guna air basuhan beras yang ketiga, plus air basuhan yang nak letak kat muka tu kakput akan guna air tapis. So lebih confident gituw.

Banyak kegunaan yang korang boleh guna sebenarnya. Nak tahu apa kegunaannya??

Jom baca kat bawah ni :

1)Mencerah dan menghilangkan bintik hitam

Kalau anda nak tahu, air beras sangat berkesan untuk mencerahkan kulit. Selain itu, air beras ini boleh menghilangkan jeragat malah protein yang terkandung dalam air beras dapat meningkatkan produksi kolagen pada kulit kita.

2) Pembersih wajah semulajadi

Ambil air beras yang kali ketiga selepas membasuh beras dan basuh kulit wajah anda. Tepuk-tepuk wajah dan biar ia mengering. Jangan lap tau, biar je ia kering sendiri okay! Kemudian, anda boleh bilas dan lihat hasil kulit akan jadi lebih segar.

3) Boleh Hilangkan jerawat

Ambil air cucian beras yang kali ketiga mencuci beras dan basuh wajah anda. Kemudian, biarkan ia mengering. Muka anda akan jadi sedikit pedih dan lama-kelamaan jerawat akan kecut.

4) Atasi masalah kulit berminyak.

Cuci muka anda dengan pencuci biasa, kemudian bilas dengan air cucian beras. Lakukan setiap hari dan anda akan peroleh hasil yang diingini.

5) Cerahkan kulit

Kalau nak putih cepat, basuh muka 2 hingga 3 kali seminggu. Bukan sahaja lebih cerah, kulit anda akan jadi lembut dan halus.

6)Mengecilkan liang pori

Ambil kapas, kemudian korang celup dalam air cucian beras dan sapu pada wajah okay! Tekap pada wajah secara perlahan-lahan kerana ia akan mampu mengetatkan pori-pori dan ia akan kelihatan lebih kecil.

7) Masker rambut

Tuang air cucian beras pada kulit kepala dan biar aje selama 20 minit okay! Lepas 20 minit, bilas guna shampoo tau.

Best kan? Jommmm amalkan 🥰


Tiada Perintah ‘Lockdown’, Jangan Panik Berbelanja. Memadai Ikut Keperluan!

Memetik berita yang dilaporkan Harian Metro, KEMENTERIAN Kesihatan menafikan mesej tular di media sosial mendakwa Malaysia akan dikenakan perintah sekatan pergerakan masuk dan keluar (lockdown) hari ini berikutan penularan koronavirus baharu (Covid-19).

Menteri Kesihatan, Datuk Seri Dr Adham Baba, menerusi hantaran di Facebook rasminya berkata, penyebaran infografik mengenai ‘lockdown’ di negara ini hari ini, 16 Mac (Isnin), adalah palsu.

“Tiada sebarang perintah ‘lockdown’ buat masa ini. Mohon hentikan penyebaran khabar palsu seperti ini,” katanya.

Sejak petang semalam, tular satu infografik yang dikongsi netizen melalui Facebook dan WhatsApp dengan tanda pagar #Malaysialockdown hari ini, bermula 8 hingga 10 malam.

Bagaimanapun, dalam hantaran yang sama, Dr Adham menggesa rakyat Malaysia mematuhi nasihat kesihatan dan penjarakan sosial satu meter yang diberikan dari semasa ke semasa oleh Kementerian Kesihatan.

Sebanyak 190 kes baharu dilaporkan positif Covid-19 setakat 12 tengah hari semalam menjadikan jumlah kumulatif meningkat kepada 428 kes.

Pun begitu, andai ditanya apakah persediaan paling asas  sekiranya menghadapi keadaan tersebut, pastinya setiap orang ada caranya yang tersendiri.  Namun ini pula jawapan yang diberikan oleh Puan Nurul Kasmadillawati Zakaria yang dikongsikan di akauan fbnya.

Ramai yang mesej acik. Panik. Takut Malaysia kena lockdown @ perintah berkurung. Apa nak buat sekarang ni acik? Takut sangat rasa.

Kalau tanya acik, ini jawapannya. Yang bertanya, sila baca jawapan acik di sini. Tak larat nak reply satu-satu:

1. Bertenang. Masuk dapur tengok apa yang masih ada. Ambil kertas dan pen, tengok apa yang kurang, senaraikan. Paling utama ialah beras sebab tu makanan ruji kita. Beli lebih sikit daripada biasa. Biasa beli beras 10kg satu beg? Esok pergi beli dua beg. Begitulah. Lebihkan beras kalau ada bajet. Tak perlu beli beras sampai 10 beg. Guna otak, jangan ikut perasaan. Kalau rumah awak selalu ada masalah air, simpan air. Utamakan barang yang penting macam beras, lauk, gula, garam. Kalau ada anak kecik pastikan ada stok susu, pampes. Kalau ada bajet lebih boleh beli makanan dalam tin, bihun, pasta. Kalau ada bajet banyak sikit, boleh beli barang dalam senarai ini:

Ikan bilis
Telur
Tepung
Kurma
Gula
Garam
Ikan masin
Ikan kering
Bawang
Kentang
Kismis
Kacal dal
Kacang hijau
Kacang merah
Makanan dalam tin

2. Ubat-ubatan. Kalau awak sakit dan perlu makan ubat setiap hari, tak boleh terputus ubat, sila tambah stok ubat. Ubat adalah sangat penting selain makanan. Ada bajet beli ubat-ubatan basic sikit macam panadol, painkiller, chi kit teck aun, vicks, bla bla bla.

3. Beli ikut keperluan. Beli apa yang awak perlukan sahaja. Tak guna tisu tandas tak payahlah beli tisu tandas. Duit tu guna untuk barang lain yang awak perlu. Jangan sebab tengok orang lain beli awak pun pakat beli juga.

4. Beli ikut kemampuan. Ukur poket sendiri. Tengok orang memborong sampai 3 troli, jangan awak pun beli sampai 3 troli. Sudahnya kat kaunter orang lain bayar cash, awak pula berhutang bayar dengan kredit kad. Salah tu. Acik tak galakkan buat macam tu.

5. Jangan bergolok-gadai semata-mata nak memborong makanan. Seeloknya jangan jual emas. Gunakan cash yang ada. Kenapa acik cakap macam ni? Supaya awak tak menyesal dikemudian hari.

6. Beli dalam keadaan yang tenang. Jangan berebut. Jangan bertolak-tolak.

7. Ambil barang dalam jumlah yang awak perlukan. Jangan buat benda mengarut seperti borong daging burger sampai 2 troli, beli telur 30 papan, beli tisu tandas 10 pek, beli megi penuh bonet kereta. Banyak mana awak perlu? Beli banyak itu sahaja.

8. Kalau awak beragama islam, solat awal waktu. Ini pesanan penting dari acik. Solatlah diawal waktu. Jangan dilupa. Dalam keadaan genting macam ni solatlah talian hayat yang menghubungkan kita dengan Allah.

Tapi acik, saya takde duit sekarang. Tengah bulan betul-betul kering. Kena tunggu gaji baru dapat beli barang. Saya susah hati tengok orang lain memborong sakan.

Sabar. Bahagian masing-masing. Cuba tengok semula berapa duit yang ada, beli mana yang dapat. Tak boleh beli beras 10kg, beli beras 5 kg atau beras timbang. Atau boleh beli bihun, satu pek lebih kurang RM2 lebih sahaja harganya. Beli setakat yang mampu. Tolak perbelanjaan yang tak diperlukan. Kedai eco ada banyak jual makanan murah dengarnya, boleh cuba tengok di sana.

Pesanan terakhir: tak usah tayang barang yang awak borong di media sosial. Troli penuh, bonet kereta penuh, kabinet dapur penuh. Perbuatan awak akan mencetuskan panik, menyebabkan orang yang tak mampu beli semakin tertekan, dan dalam masa yang sama akan membahayakan awak sendiri. Bahaya macam mana pulak acik? Fikirkan sendiri. Dah dewasa.

Semoga bermanfaat!


Terus Kekal Di Rumah, Covid-19 Kini Sudah Ada Dalam Komuniti!

Membaca perkembangan terkini berkenaan Covid-19 sepertimana yang dilaporkan di Harian Metro, pastinya membimbangkan.

Dikatakan jangkitan Covid-19 bukan lagi boleh dianggap sebagai kes import sebaliknya ia sudah merebak dalam kalangan komuniti.

Ketua Pengarah Kesihatan Datuk Dr Noor Hisham Abdullah berkata, ia susulan ada individu mempunyai jangkitan Pernafasan Akut Teruk (SARI) dikesan positif Covid-19.

“Seperti kes pertama di Kuantan, dia tiada sejarah. Dia ada penyakit SARI dan apabila kita saring didapati positif. Apabila kita lihat semula sejarahnya, beliau hadir ke perhimpunan di Seri Petaling.

“Sekarang ada kes SARI pun positif Covid-19,” katanya pada sidang media harian Covid-19 di Putrajaya, hari ini.

Beliau berkata, pelaksanaan Perintah Kawalan Pergerakan (PKP) adalah penting bagi mengurangkan penyebaran wabak.

Menurutnya, matlamat utama Kementerian Kesihatan Malaysia (KKM) ketika ini adalah untuk mengurangkan kes jangkitan sekaligus membolehkan KKM memberi rawatan terbaik kepada pesakit.

“Kalau sehari ada 2,000 (pesakit) masuk, kemampuan kita (beri rawatan) tak cukup. Bila tak cukup, pesakit tidak dapat diberikan rawatan yang terbaik,” katanya.

Justeru, beliau menasihati orang ramai supaya terus duduk di rumah dan dapat membantu mengurangkan penularan wabak berkenaan.


Buat Batang Langsir DIY Semudah ABC, Bajet Hanya RM5 Jer. Simple, Jimat & Senang Nak Pasang!

Kalau bab-bab menghias rumah ini, ibu-ibu yang paling teruja. Apa sahaja tip atau info yang diberikan pasti cuba dipraktikkan di rumah sendiri. Lagi lagi kalau yang melibatkan bajet murah tetapi hasilnya memuaskan.

Baru-baru ini tular satu perkongsian mengenai dekorasi bajet ini yang meraih perhatian ramai kerana ia lebih mudah dipasang selain tidak perlu mengeluarkan modal yang banyak. Barang yang digunakan pun mudah didapati dan murah harganya.

Ini antara langkah ringkas yang dikongsikan:

Deko Bajet RM5 jer untuk buat batang langsir DIY ???

Balut pvc dgn balance wallpaper
Gantung langsir 4 tahun lps..

Bole la wat tipu2..

Ini bahan yang diperlukan

Balut PVC dengan menggunakan lebihan wallpaper…

Inilah hasilnya. Mudah kan!

Saya buat macam ni..

Idea tersebut mendapat respon daripada warganet yang memuji dekorasi bajet ini kerana ia boleh dijadikan cara mudah untuk memasang langsir. Selain itu, ada juga yang turut berkongsi idea lain.

Paku kiri kanan


“Tengok Cermin Sambil Menangis Setiap Hari.” Nana Mahazan Dedah Pernah Alami Kulit Breakout, Suami Suntik Semangat!

Mengalami kulit wajah bermasalah membuatkan sedikit sebanyak keyakinan diri merudum, begitu juga dengan Nana Mahazan yang menghadapi masalah kulit wajah. Bagaimanapun dia beruntung kerana suaminya, Mohammad Raqeem Brian ini masih sentiasa memberi nasihat dan tip agar tidak berasa sedih.

Kulit wajah teruk breakout

Bekas pelajar rancangan realiti TV, Akademi Fantasia musim pertama ini mengambil masa setahun lebih untuk bangkit daripada fasa ‘breakout’ itu dengan mencuba pelbagai jenis produk kulit.

“Saya sendiri tahu bagaimana diselubungi perasaan sedih kerana tiada keyakinan diri. Saya boleh faham fasal pergelutan mereka yang diburu keresahan sebab kulit wajah teruk.

“Ironinya saya melalui fasa itu pada tahun 2017. Saya alami masalah kulit ‘breakout’ atau timbul jerawat dan bintik merah kerana pori tersumbat dek pelbagai masalah melanda.

Suami penyokong & terima kekurangan diri

“Masa itu, saya akan tengok cermin sambil menangis setiap hari. Suami juga yang selalu suntik semangat tanpa gagal untuk saya cuba tips atau produk itu ini.

“Dia penyokong setia menerima kelebihan dan kekurangan diri. Dia juga tulang belakang di sebalik kejayaan saya. Kalau ada pepatah di sebalik kejayaan lelaki ada wanita di belakangnya. Tapi kes saya, jadi sebaliknya,” ujar Nana membuka cerita.

Tertutup pintu rezeki pasti ada punca lain

Bertitik tolak daripada itu, dia mendapat idea memasarkan rangkaian jenama produk penjagaan kulit sendiri pada tahun 2020.

“Akhirnya saya bertemu dengan produk yang serasi dengan kulit wajah. Itupun selepas mencuba pelbagai produk. Selepas bertemu yang serasi, saya tidak lagi culas soal menjaga muka,” ungkap Nana yang kini memiliki produk jenama sendiri yang diberi nama Mahazan Beauty.

Dia dalam pada itu percaya sekalipun pintu dunia seni yang membuka jalan dan pintu rezeki, jaminan itu belum tentu selamanya.

“Saya percaya apa yang tertulis membuka 1001 rahsia dan hikmah. Namun sesungguhnya, Allah sebaik baik perancang.

“Suara yang saya ada dan jaja selama ini biarpun tidak kepada fokus utama menjadi penyanyi atau pelakon, tapi digunakan untuk mengacara dan berceloteh. Tetap ada kaitan, dekat dengan diri atau timbal balik. Tertutup pintu  rezeki itu, pasti ada punca lain yang akan dibuka-Nya.

“Malah menjadi artis dan wanita sendiri juga mengajar saya betapa pentingnya menjaga penampilan dan keyakinan. Suka melawa dan bersolek itu perkara biasa. Itu juga antara sebab mengapa saya memilih dunia perniagaan kecantikan kini,” jelas ibu kepada sepasang cahaya mata yang mengambil keputusan untuk berhijab sejak tahun lalu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Anak Suka Mainan Jengkaut? Lokasi Ni Berbaloi Kalau Pergi, Macam-macam Jentera Boleh Main!

Agak biasa kita lihat dan katakan jika anak lelaki pasti  akan suka pada mainan kereta, lori, jengkaut, kapal korek, kereta api, trak, motor dan sebagainya. Lazimnya bagi anak lelaki, permainan inilah yang paling seronok buat mereka untuk bermain.

Bahkan bukan itu sahaja, kalau boleh baju t-shirt yang mereka pakai juga lagi bergaya dirasakan  jika mempunyai gambar kenderaan tersebut. Seakan begitu obses dengan jentera-jentera tersebut.

Jadi apa kata gandakan keterujaan anak-anak anda dengan jentera-jentera atau kenderaan tersebut dengan berkunjung ke Diggersite Malaysia yang terletak di Johor.

Uniknya tempat ini anak-anak berpelung mengendalikan sendiri pelbagai kenderaan seperti kapal korek, jengkaut dan sebagainya bagi memberi pengalaman istimewa kepada anak-anak lelaki.

Diharapkan dengan cara ini dapat memberi idea buat keluarga di luar sana yang masih tercari-cari lokasi percutian sempena musim cuti sekolah ini.

Location:

Diggersite Malaysia, Ecoflora Johor Bahru

Bayar RM30 boleh main semua sampai puas. Mak ayah free je. Kalau anak korang peminat tegar excavator wajib bawa pergi sini tau.

Ade 4 jenis truck. Digger, excavator & front loader. Anak-anak boleh tambah pengalaman macam mana nak control construction machinery , boleh korek-korek pasir, angkut kayu dan bola. Selain itu anak-anak boleh cuba pandu forklift. Waktu kami sampai ada 1 sahaja forklift.

Basikal juga disediakan untuk meronda kawasan sekitar. Boleh guna. Sudah termasuk bayaran RM30.

Ada juga disediakan ruang untuk anak-anak bermain pasir berserta alatannya. Bertabahlah wahai ibubapa .

Lain-lain kemudahan:

Surau dan tandas disediakan – Bersih

Ada kedai makan berhampiran

Banyak Spot cantik untuk ambik gambar

Boleh pin tempat ni untuk lokasi cuti sekolah nanti ye .  Apa-apapun anak-anak pasti teruja berpeluang mengendalikan jentera sendiri.

ARTIKEL BERKAITAN :


“Anak Ramai Meriah, Suami Pula Suka Nombor 8.” Pernah Gugur Dua Kali, Ayu Raudhah Gembira Miliki Anak Ramai

Pelakon Ayu Raudhah lebih selesa memberi tumpuan kepada keluarga, sementelah anak-anaknya kini sedang membesar.

“Saya meletakkan keluarga  sebagai keutamaan dalam kehidupan, saya gembira dengan anak-anak yang ramai dan kami berdua pun dibesarkan dengan adik-beradik yang ramai. Tujuh orang.

“Rasa macam okey dan dah terbiasa,” tambah Ayu Raudhah yang baru dilantik sebagai duta dan rakan niaga butik ByLR baru-baru ini.

Tidak menafikan rindu untuk kembali beraksi di kaca televisyen, namun ibu kepada lima cahaya mata ini memilih keluarga daripada kerjaya.

“Jujurnya tak rancang nak ada anak berapa. Cuma sebelum ini hasrat mahu tujuh cahaya mata. Cuma sebelum ini tak ada rezeki, saya alami keguguran dua kali.

“Kalau ikutkan suami, nombor kegemarannya ialah lapan,” kata anak kelahiran Negeri Jelapang Padi ini.

Mengulas mengenai persepsi sesetengah pihak terhadap ibu bapa yang mempunyai ramai anak, adik kepada Rozita Che Wan ini terbuka mengenai rezeki zuiat yang Allah kurniakan.

“Ia bergantung pada pandangan masing-masing, kita cuba letak diri kita di mana. Saya sendiri gembira dengan kehidupan dikelilingi anak yang ramai.

“Malah baik saya dan suami, kami pun dibesarkan di dalam keluarga yang besar. Bagi saya okay dan kami pun sudah biasa dengan situasi itu. Semua kata nak anak satu pasukan bola. Sebenarya kami tak target pun.

Berseloroh menyahut kata-kata Ayu, balas suaminya yang juga ketua pasukan bola sepak Negeri Sembilan FC, Zaquan Adha; “Tapi saya suka nombor lapan!”

Ujar Zaquan lagi,  punya anak ramai secara tidak langsung menyerikan mahligai yang dibina bersama sejak 11 tahun lalu.

“Saya dah biasa dengan adik beradik tujuh orang, ada abang ada kakak. Bila kita ada anak, lepas dapat anak pertama nak cari kawan untuk dia. Kemudian nak dapat anak perempuan.

“Dapat pula lepas tu dua anak lelaki. Mungkin nak dapat satu girl lagi. Untuk saya, saya nak anak-anak saya walaupun ramai tapi rapat antara satu sama lain.

“Biarlah bila tua nanti saya tinggal berdua dengan Ayu, tapi bila balik rumah saya nak meriah. Bila adik-beradik ramai ni keluarga meriah,” katanya.

Terdahulu, Ayu dan Zaquan mendirikan rumah tangga pada 21 Januari 2011 dan mereka dikurniakan lima cahaya mata Muhammad Aisy Qaiser,9, Muhammad Aisy Aryann, 7, Laura Zuleykha, 4, Muhammad Aisy Khaliq, 2, dan Muhammad Aisy Al Jibreel, 10 bulan.


Usah Bersedih, Setiap Berlaku Ada Sebabnya. Selami Kisah Nabi Ini Untuk Teguhkan Hati Kita.

Usah sedih atau kecewa jika rasa kekurangan diri atau masalah yang menimpa diri atau keluarga.

Setiap yang berlaku ada sebabnya. Sebuah perkongsian menarik untuk rohani kita supaya teguh dan kuat setiap dugaan yang datang.

Dengan kita selami kisah nabi untuk teguhkan hati kita pada Allah. Semoga untuk kita renungi dan hayati.

Ikuti perkongsian ini.

” USAH BERSEDIH ”

1. Andai kata kamu dikhianati atau dilukai oleh mereka yg mempunyai talian kekeluargaan dgn kamu, usah bersedih. Ingatlah peristiwa Nabi Yusuf as, yg dikhianati oleh saudara2nya…

2. Andai kata ibubapa kamu, atau mereka yg kamu kasihi, menentang kamu ketika kamu berjalan di atas jalan kebenaran, usah bersedih. Ingatlah peristiwa Nabi Ibrahim as, yg dihumban ke dalam api oleh ayahandanya (bapa saudaranya menurut satu riwayat)…

3. Andai kata kamu buntu di dalam permasalahan dan tidak nampak jalan keluar, usah bersedih. Ingatilah kisah Nabi Yunus as, yg terperangkap di dalam perut ikan.

4. Andai kata kamu didatangi penyakit, dan seluruh anggota badan.kamu dilanda kesakitan, usah bersedih. Ingatilah kisah Nabi Ayub as, yg ditimpa kesakitan dan pelbagai penyakit, disamping kehilangan ahli keluarganya.

5. Andai kata kamu melihat akan adanya kekurangan atau kelemahan pada diri kamu, usah bersedih.Ingatlah kisah Nabi Musa as, yg tidak dapat bertutur dgn sempurna.

6. Andai kata kamu difitnah dan dicaci oleh manusia di sekelilingmu, usah bersedih. Ingatilah kisah Sayyidah Aisyah R.anha, yg sabar setelah difitnah sehingga satu kota memperkatakannya…

7. Andai kata kamu rasa kesunyian.dan keseorangan serta tiada yg membantu, usah bersedih. Ingatilah kisah Nabi Adam as, yg diturunkan ke muka bumi bersendirian sebelum bertemu kembali Hawa.

8. Andai kata kamu rasakan tidak ada kewajaran akan apa yg perlu kamu lakukan, serta detikan hati tertanya mengapa ianya terjadi, usah bersedih. Ingatilah kisah Nabi Nuh as, yg tanpa keluh dan tanpa tahu sebabnya, terus membina bahtera yg besar tanpa soal…

9. Andai kata kamu diherdik dan dicerca oleh saudara mara kamu sendiri lantaran kamu memilih agama dan kehidupan akhirat berbanding kehidupan dunia, usah bersedih. Ingatilah kisah Nabi Muhammad صَلَّى اللهُ عَلَيهِ وَسَلَّمَ, yg dipulaukan dan diperangi oleh keluarganya yg terdekat…

Subhanallah… Masyaallah..Allahuakbar…

Allah SWT mewujudkan personaliti yg hebat2 ini sebelum kita, dan mendatangi mereka dgn pelbagai ujian dan cabaran, dgn tujuan agar satu hari nanti, manusia seperti saya dan kamu, bila mana berhadapan dgn sebarang musibah dan ujian, tidak perlu berkata

“KENAPA AKU?”…

” TAPI KATAKANLAH, ALHAMDULILLAH UNTUK SEGALA2NYA YA RAHMAN.”

Sebarkan seluasnya…

Sumber:Ustaz Ahmad Lutfi Al Linggi


Suami Isteri Jangan Berlawan Mulut, Tapi Berlumba Nak Upgrade Ekonomi Keluarga. Barulah Manfaat!

Kehidupan suami isteri ini banyak cabarannya. Ada pasangan yang sama-sama kelakar, ada pasangan yang jenis serius. Semua perkara dianggap serius sehingga kadang kala, hubungan jadi hambar. Jika salah faham berlaku mula telingkah, berlawan mulut dek masing-masing tak nak mengalah. Apa pun, punca ia berlaku, pasangan harus muhasabah diri agar membawa ke arah kebahagiaan. Keluarga bahagia itu petunjuk kepada pasangan yang saling lengkap melengkapi.

Malah perkongsian oleh Mohd Fhais ini ada benarnya, katanya, usah berlawan mulut tetapi upgrade diri untuk keluarga.

Suami isteri sepatutnya saling berlawan

Apa guna kahwin kalau asyik sokong menyokong tapi tak ada sebarang perubahan.

Kahwin bermaksud naik taraf kehidupan.

Dari hidup bujang kepada hidup berpasangan.
Dari hidup menyewa kepada membeli rumah sendiri.
Dari hidup untuk diri sendiri kepada hidup demi keluarga.
Dari hidup cuma fikir bekerja kepada hidup terpaksa fikir hal keluarga.
Dari hidup tanpa masalah kepada hidup bijak mengurus masalah.
Dari hidup kais pagi makan pagi kepada hidup mula menyimpan untuk masa depan.

BERLAWAN NAK UPGRADE DIRI OK

Nak tak nak suami isteri memang kena berlawan.

Berlawan, bersaing, berlumba sesama sendiri untuk upgrade diri, upgrade ilmu, upgrade ekonomi. Jika tidak rumahtangga akan terus di takuk lama.

Jangan berlawan mulut sebab tu tak berfaedah tapi berlawan usaha, ilmu dan tekad. Yang ni kalau tak nampak manfaat sekarang pun, esok lusa pasti akan nampak.

Moga kita menjadi pasangan yang saling ingin memberi kebaikkan dan manfaat buat pasangan.


Adab Tegur Menegur Ada Caranya, Bukan Mengadili Atau Menghukum -Ustaz Iqbal Zain

Menegur ahli keluarga, anak, suami atau isteri haruslah punya adab yang tepat. Begitu juga kala kita menegur jiran tetangga dan orang-orang yang terdekat dengan kita.

Melontarkan ayat yang lembut dengan bahasa yang sopan serta pemilihan perkataan yang tepat haruslah diaplikasikan. Niat menegur itu betul namun kena ada adabnya. Jaga adab kita.

Ustaz Iqbal Zain kongsikan fakta ini di facebooknya. Semoga sama-sama kita ambil iktibar.

ADAB TEGUR MENEGUR

Teringat saya pada satu kisah.

Pada suatu malam, rumah seorang lelaki kaya dimasuki perompak. Banyak hartanya yang hilang dan ahli keluarganya dicederakan, namun masih selamat.

Keesokan hari, seorang ‘ustaz’ datang menziarahinya. “Mungkin ini adalah balasan atas dosa-dosa kamu. Orang berharta sering lalai dengan hartanya, tidak membayar zakat, tidak mahu bersedekah, tidak memandang mereka yang fakir, kedekut dan asyik mengejar kekayaan. Tuhan mahu membersihkan harta-harta kamu. Dosa apa yang sudah kamu lakukan sehingga Tuhan membalasmu begini sekali? Bertaubatlah dan berhentilah melakukan dosa itu.”

Orang kaya yang sedang bersedih itu bertambah sedih. Dia hanya mendiamkan diri dan tidak henti beristghfar sesungguh hati.

Apa yang si ‘ustaz’ tidak tahu ialah si kaya itu seorang yang dermawan, cuma dia tidak menghebahkannya. Dia membantu dan membangunkan sebuah perkampungan yang para penduduknya lebih dhaif dan susah.

Dia juga membinakan masjid untuk mereka. Banyak lagi kebaikan dan ibadah lain yang dilakukan oleh si kaya tanpa memberitahu sesiapa mengenai aktivitinya itu termasuk kepada pembantu dan rakan-rakannya.

Si kaya hanya memberitahu beberapa aktiviti kebajikan dan sedekah yang dilakukannya kepada penduduk kampungnya sendiri. Penduduk kampungnya pula tidak sedhaif penduduk kampung yang dibantunya. Masjid di kampungnya besar dan dibangunkan atas derma ramai orang kaya di kampungnya juga. Ya, dia menderma sedikit sahaja. Itu pun kerana mahu menjaga hubungan baik dengan penduduk kampungnya.

Selesai men-tazkirah-kan si kaya, si ‘ustaz’ pulang ke rumah dengan perasaan ‘tenang’ kerana sudah menjalankan ‘tanggungjawabnya untuk berdakwah’ dan ‘menyampaikan’.

Beberapa hari selepas itu, perompak yang merompak rumah si kaya berjaya ditangkap. Semua harta yang dirompak berjaya ditemui semula dan dikembalikan kepada si kaya. Ahli keluarganya juga sudah semakin sihat.

Si kaya meraikan kesyukurannya dengan mengadakan jamuan besar-besaran dan menjemput semua penduduk kampung. Dia juga mengadakan jamuan di perkampungan yang dibantunya.

“Syukurlah kamu sudah insaf,” kata si ‘ustaz’ kepada si kaya.

“Terima kasih, ustaz, kerana mengingatkan aku,” kata si kaya sambil tersenyum.

“Tak apa. Sudah menjadi tugas aku untuk ‘berdakwah’,” jawab si ‘ustaz’.

Malam itu, rumah si ‘ustaz’ terbakar ketika mereka sekeluarga sedang tidur. Rumahnya habis hangus menjadi abu. Dia tinggal sehelai sepinggang dan seorang diri. Semua ahli keluarganya meninggal dunia.

Si ‘ustaz’ merintih. “Ya Tuhan, aku tahu ini ujian-Mu terhadap aku. Aku mahu redha, namun ujian ini terlalu berat untukku. Mengapa aku yang Kau pilih untuk menerima ujian ini?”

Tidak lama kemudian, si kaya menziarahi si alim.

“Aku tahu kau sedang bersedih dan aku tidak akan menambahkan kesedihanmu,” kata si kaya. “Aku hanya mahu menyampaikan berita gembira kepadamu.”

“Bagaimana pula kau boleh menyampaikan berita gembira ketika aku sedang bersedih?” kata si ‘ustaz’, jengkel.

“Aku akan membinakan rumah baru untukmu. Buat sementara waktu ini, kau tinggal sahaja di salah satu rumah sewa aku secara percuma sehingga rumah barumu siap. Aku juga sudah mengarahkan pembantuku untuk membawamu menyelesaikan banyak urusan terutama berkaitan dokumen yang sudah hangus. Dia juga akan membawamu membeli semua barang keperluanmu termasuk pakaianmu. Semua belanja itu dan perbelanjaanmu yang lain, akan aku tanggung,” kata si kaya.

Si ‘ustaz’ terkejut dan terus memeluk si kaya. Dia tidak mampu berkata apa-apa kerana terlalu sedih dan terharu.

Pada masa yang sama, seorang ‘alim’ yang lain datang menziarahinya. Si kaya pun meminta diri dan meninggalkan mereka berdua.

Selepas bersalaman dan menyampaikan takziah, si ‘alim’ berkata, “Dosa apa yang sudah kamu lakukan sehingga Tuhan membalasmu begini sekali? Bertaubatlah dan berhentilah melakukan dosa itu.”

Si ‘ustaz’ yang sedang kesedihan tersentak dan tersentap. Serta merta dia menoleh ke arah si kaya yang sedang berjalan pulang ke rumahnya. Dia teringat semula soalan yang ditanyanya kepada si kaya itu tempoh hari.

Si ‘ustaz’ menangis keinsafan apabila menyedari keterlanjuran kata-katanya kepada si kaya. Dalam keterlanjuran itu pun, Allah masih memelihara aibnya dengan mengilhamkan si kaya membantunya, tanpa si ‘ustaz’ perlu meminta-minta.

“Ya Allah, aku mohon ampun… Ketika aku sangka yang aku sedang berdakwah, rupa-rupanya aku sedang mengadili dan ‘menghukum’nya. Ketika dakwahku seharusnya membawa berita gembira kepadanya yang sedang bersedih, ternyata aku hanya menambahkan kesedihannya. Aku sudah faham sekarang. Ampunkanlah aku. Jika ini adalah balasan-Mu terhadap keterlanjuranku, aku redha. Semoga Engkau mengizinkan aku kembali bertemu keluargaku di syurga.”

Kawan-kawan.

Kesempitan, kesulitan, musibah, ujian atau apa sahaja kesusahan yang kita lihat sedang dilalui oleh seseorang itu, boleh jadi ujian ataupun balasan Tuhan kepadanya.

Boleh jadi itu ujian yang Allah beri kepadanya bagi menguatkan lagi iman dan pergantungannya kepada Allah.

Boleh jadi juga itu balasan yang Allah berikan kepadanya atas banyak kelalaian dan kesilapan dia kepada Allah.

Tidak perlu kita mengingatkannya yang itu adalah balasan Tuhan atas dosa-dosanya. Tidak perlu juga kita mengingatkannya tentang dosa-dosanya. Tuhan sendiri yang akan ‘memberikan’ ingatan itu kepadanya. Setiap hati manusia yang beriman pasti akan terdetik sendiri, selagi hatinya masih bersyahadah walaupun secebis.

Sebaliknya, kita pujuk dan senangkan hati mereka dengan mengingatkan mereka tentang kasih sayang Tuhan, yang Tuhan itu Maha Pengampun dan sentiasa akan ‘mengejutkan’ hamba-hamba-Nya untuk kembali kepada-Nya melalui apa juga cara.

Ingatkan dia yang Tuhan sentiasa akan melepaskan hamba-hamba-Nya daripada apa saja kesulitan selagi kita kembali bergantung kepada-Nya, malah dikeluarkan kita daripada kesusahan melalui jalan yang tidak kita sangka, jika kita bertakwa.

Kita ini sama sahaja dengan mereka. Tidak ada beza langsung.

Lalu, siapa kita mahu menjatuhkan hukum dengan mengatakan ‘itu balasan untuk kamu’, sedangkan kita sendiri pun punya ujian sendiri yang kita juga tidak tahu apakah itu benar-benar ujian atau balasan Tuhan atas dosa-dosa kita?

Sama ada ujian ataupun balasan, semua itu adalah tanda kasih Allah kepada kita kerana Dia Maha Penyayang, Maha Mengasihani, Maha Menyintai.

Allah Maha Belas terhadap setiap makhluk-Nya walaupun dalam keadaan si makhluk yang kerap melupakan-Nya. Allah juga Maha Menghukum jika hamba-hamba-Nya masih berdegil dan tetap lalai serta berterusan melanggar setiap larangan-Nya supaya kita kembali mengingatinya.

Hanya Allah yang memberi hidayah. Kita menyampaikan sahaja.

‘Dakwah’ itu ada pada akhlak dan kata-kata kita. Bukan pada hukuman dan amaran yang kita berikan kepada mereka.

Kredit: Facebook Ustaz Iqbal Zain


Teruja Nak Kurus, Ibu Boleh Buat Jus Ni. Bila Dah Amal, Wajah Pun Maintain Cantik!

Andai ditanya pada wanita bergelar ibu tentang hendak atau tidak untuk kurus dengan cara mudah, pasti jawapannya semua menginginkannya.

Jadi apa kata mencuba cara ini, dengan minum secara konsisten air kisaran timun dapat membantu menurunkan berat badan malah kulit wajah bertambah cantik.

Ikuti perkongsian daripada Nurul Diana ini.

PETUA CEPAT KURUS dan jerawat tak naik secara mulajadi

bahan-bahan:
timun sebiji ( tak payah kupas kulit )
air ( 100ml) = 1 cawan
gula ( sesedap rasa) anggaran dua sudu

cara buat :

Basuh timun bersih2 , potong2 dan blend semua sekali ( kulit, biji) bersama air dan gula sampai halus . . Tak payah tapis .siap di minum

Ekatra info : 1biji timun untuk 2 kali minum
pagi sekali , malam sekali

Keistimewaan air ini
-Timun adalah detox semula jadi . Apabila diminum bersama sari nya membuat kita sangat kenyang .

-95% timun berasaskan air .

-minum secawan jus timun perut terus padat .

-Membersihkan usus . sgt bagus utk bersihkan racun2 dlm badan

-Paling best kurang kan perut buncit bila usus bersih , jerawat susah nak naik

Amalkankan selama seminggu
kompem berat badan turun ! ( tapi kalau makan tak ingt dunia tak jd jugak )

Ekstra info
untuk ibu mengandung takde masalah
tapi kalau lepas bersalin , timun sifat nya sejuk , org tua2 takbg makan makanan sejuk . jd kalau lepas pantang 1-2tahun boleh lah amalkan .

anak dara ? baru kawin boleh ke amalkan ?
jawapan : Boleh je .

Pendapat dian sendiri , dian amalkan sminggu berat turun 2kilo . Sbb jumpa mak mak cakap nampak susut sikity. Yahoooo semangat rasa !! sbb tkpyh diet ketat2.

Sumber : nurul diana via petua cantik Dan sihat


Suami Akan Bahagia Bila Isteri Bahagia. Manisnya Rumahtangga Sebegini!

Setiap isteri inginkan memberikan kegembiraan dan kebahagian buat suami tersayang. Pelbagai cara yang dilakukan untuk membahagiakan suami. Oleh kerana itu, ramai isteri akan tampil cantik dimata suami.

Namun daripada kajian mendapati suami akan bahagia jika isterinya juga bahagia. Berikut adalah alasan mengapa isteri akan memilik suami yang bahagia.

1. Seorang isteri yang bahagia akan menghormati suaminya.

Salah satu keperluan terbesar manusia adalah kebutuhan untuk dihormati, terutama dari isterinya. Seorang isteri yang bahagia dalam pernikahannya akan senang menunjukkan rasa hormatnya kepada suaminya tanpa paksaan.

2. Seorang isteri yang bahagia akan dengan senang hati mengurus dirinya.

Seorang isteri yang bahagia tidak hanya senang mengurus penampilan luarnya saja, tetapi juga kesihatan mental dan spiritual. Suami pasti suka melihat isterinya terlihat cantik, tetapi banyak juga suami yang senang ketika melihat istrinya bekerja, membaca, atau berdoa. Hal ini akan membuat suami semakin tertarik kepada anda.

3.Isteri yang bahagia tidak memerlukan suaminya di sisinya, tetapi suka saat ia hadir di sisinya.

Mungkin anggapan ini sedikit agak membingungkan. Hanya, hal ini bererti bahwa seorang isteri yang bahagia tidak akan bergantung pada suaminya untuk melakukan semua pekerjaannya. Mereka juga tak selalu menuntut suaminya untuk selalu ada di sisinya dan menemaninya tiap saat tanpa memperdulikan kesibukan suaminya. Isteri bahagia boleh hidup sendiri, enjoy melakukan aktivitinya sendiri. Namun, mereka juga sangat menyukai dan menikmati saat suaminya ada di sisinya.

4. Isteri bahagia tahu bagaimana cara menghargai suaminya.

Isteri yang bahagia selalu belajar bagaimana caranya ia boleh menghargai suaminya dalam tiap fasa kehidupan pernikahannya.

5. Isteri bahagia tahu boleh mengendalikan perasaannya.

Setiap orang memiliki perasaannya masing-masing. Namun, sekalipun memiliki perasaan yang mungkin sama dengan sang suami, tetapi isteri yang bahagia lebih memikirkan dan menjaga perasaan suaminya lebih dari apa pun.


Daun Kaduk Bukan Je Sedap Tapi Bagus Untuk Kesihatan!

Daun kaduk, sekali pandang seakan-akan daun sireh. Pun begitu ramai juga sedia maklum keenakan rasa daun kaduk bila dibuat ulam. Malah jika mereka yang sering melancong ke Thailand, menu pembuka selera berasaskan daun kaduk atau dikenali sebagai Miang Kham pasti akan dimakan dan rugi kiranya jika tidak dijamah.

Pun begitu daun kaduk selain enak dimakan, hakikatnya mengandungi banyak khasiatnya dan petua lama juga ada menggunakan daun kaduk ini untuk tujuan perawatan dan penjagaan kesihatan.

Nak tahu detail, jom semak perkongsian daripada Aisyah Badar Bajrai ini.

Kenal tak daun apa ni. Ni bukan daun sireh tau. Korang jangan tersalah pulak. Ni la nama nya daun kaduk.

Siapa yang suka makan makanan Thailand miang kham mesti kenal daun kaduk ni kan. Daun kaduk ni bukan setakat sedap, tapi dia boleh turunkan kolestrol juga tau.

Jangan main-main dengan kolestrol tau. Ramai ingat kolestrol ni penyakit biasa tapi sebenarnya kolestrol ni salah satu penyakit yang boleh bagi kesan serious.

Kolestrol yang terlalu tinggi boleh menyebabkan masalah jantung,dan stroke. Sebab tu kita kena cegah dan jaga sebelum dia jadi lagi serious.

Petua kolestrol ni Aisyah belajar dari isteri sepupu Aisyah. Dia cerita masa dia konsisten minum air daun kaduk, bacaan kolestrol dia terus cun. Dia cuma konsisten minum air daun kaduk ni jek.

Ok jom tengok cara buat dia;

– 7 helai daun kaduk
– 500 ml air masak
– gula batu sikit kalau nak manis (agak-agak)

Caranya;
Didihkan air masak tadi dengan gula batu. Pastu masukkan daun kaduk dan tutup api. Minum masa suam. Amalkan minum sampai kolestrol turun.

Daun kaduk ni bukan setakat untuk kolestrol jek, tapi dia ada memacam khasiat juga;

– melegakan batuk dan kahak
– merawat sembelit
– sakit gigi
– demam malaria
– lemah dan sakit tulang
– melawaskan kencing
– melegakan selesema
– panau, bisul, kuku kena cagu ( tumbuk daun kaduk sampai hancur, lepastu sapu kat kawasan yang ada panau)
– bagus untuk masalah usus yang nipis
– bagus untuk penghadaman
– hilangkan senak perut
– keluarkan angin dalam perut
– mengurangkan keputihan

Kalau korang tak suka minum air rendam gini, nak makan ulam boleh, nak buat kerabu pun boleh. Janji makan


PM Umum Bantuan RM1,000 Untuk Setiap Isi rumah Yang Terjejas Akibat Banjir!

Berat mata memandang, berat lagi bahu yang memikulnya, terlalu ramai yang terkesan dengan keadaan banjir di Lembah Klang yang disifatkan luar jangka dengan kebanyakan kawasan dinaiki air secara tiba-tiba.

Dapat kita lihat juga betapa sukarnya mereka semua menempuh banjir apabila ramai yang turut berkongsi situasi semasa di media sosial. Kita dapat lihat bukan sahaja jalan dan penempatan di Selangor ditenggelami air malah ada juga dikongsikan suara-suara meminta bantuan dalan keadaan bergelap daripada individu yang terperangkap akibat banjir. Hal ini cukup menyentuh hati!

Menghadapi keadaan banjir yang cukup sukar dan bagi meringankan beban yang ditanggung, menyebabkan kerajaan bersetuju memberi bantuan sebanyak RM1,000 kepada setiap isi rumah yang terjejas akibat bencana banjir. Ini sepertimana memetik berita yang dikongsikan BERNAMA.

“Esok Isnin bermula hari kerja, jadi mereka perlu bekerja walaupun terpaksa berpindah (ke Pusat Pemindahan Sementara (PPS). Kita faham kesusahan mereka, maka kerajaan setuju memberi cuti kecemasan akibat bencana ini.

“Kepada kakitangan awam yang terkesan akibat banjir, bila masuk kerja semula, bolehlah berbincang dengan ketua jabatan masing-masing untuk menentukan (cuti), saya harap bila dah balik rumah, selesaikan cuci rumah dan sebagainya, bolehlah bekerja semula. Untuk setakat ini, kita bagi cuti,” katanya pada sidang media selepas mempengerusikan mesyuarat khas berkaitan banjir di sini.

Dalam pada itu, Perdana Menteri juga menyeru majikan-majikan swasta supaya mengambil inisiatif sama sebagaimana dilakukan oleh kerajaan dengan memberikan cuti kecemasan kepada pekerja mereka yang terkesan akibat banjir.

“Kalau mereka setuju beri (cuti), dua perkara kita syaratkan iaitu tidak boleh ditolak daripada cuti tahunan dan tidak boleh dipotong gaji…kalau cutinya lima hari, tak boleh potong gaji, (ia) cuti berbayar,” kata beliau.

Selain itu, kerajaan turut bersetuju menyediakan peruntukan awal sebanyak RM100 juta untuk pasca banjir bagi membaiki kerosakan rumah dan infrastruktur lain.

Beliau turut mengumumkan sumbangan sebanyak RM1,000 kepada setiap isi rumah yang terjejas akibat bencana banjir.

“Seperti sedia maklum, kerajaan pada September 2021 telah meningkatkan kadar bantuan wang ihsan iaitu RM1,000 bagi setiap isi rumah, dan kita akan mempercepatkan bayaran kepada kawasan terlibat banjir seperti Selangor dan enam negeri yang lain,” kata beliau.

Dalam masa sama, Ismail Sabri berkata syarikat pelaburan berkaitan kerajaan (GLIC) dan dan syarikat berkaitan kerajaan(GLC) telah bersetuju untuk menyalurkan sumbangan secara geran padanan bersama-sama dengan pihak kerajaan.

Pada peringkat awal ini, masing-masing bersetuju untuk menyediakan peruntukan RM20 juta, kata perdana menteri.

“Maknanya kalau RM20 juta (masing-masing dari kerajaan dan GLIC/GLC, (keseluruhannya) RM40 juta, kita ada ‘back to back’ geran padanan dari kerajaan dan GLC. Ini adalah antara bantuan yang diberikan secara segera bagi membantu mengurangkan bebanan mangsa-mangsa banjir,” kata beliau.

Ismail Sabri berkata sehingga hari ini, sebanyak 103 pusat pemindahan sementara (PPS) disediakan di lapan daerah di seluruh Selangor, yang meningkat daripada 48 PPS semalam.

“Di dalam PPS, semua isu berbangkit seperti ketiadaan makanan akan diselesaikan hari ini…makan malam dan sarapan esok akan disediakan oleh kerajaan negeri Selangor dan bermula esok makan tengah hari disediakan oleh Jabatan Kebajikan Masyarakat (JKM),” kata beliau.

Selain itu, Kementerian Kesihatan akan menyediakan jururawat, doktor serta peralatan perubatan seperti pelitup separuh muka, pensanitasi tangan dan bekalan ubat-ubatan di semua PPS.

“Saringan Covid-19 melalui RTK Antigen juga akan dilakukan di setiap PPS untuk memastikan semua mangsa banjir selamat daripada jangkitan Covid-19,” kata perdana menteri.

Sumber : BERNAMA


Jus Tambah Tenaga Atasi Lenguh-Lenguh Badan, Isteri Kena Selalu Amalkan Minuman Ini!

Seharian bekerja ditambah pula dengan waktu malam yang terpaksa menguruskan anak dan rumahtangga buat wanita tidak dapat merehatkan tubuh dengan sebaiknya.

Waktu hujung minggu juga bukanlah waktu cuti bagi wanita kerana waktu inilah tenaga digunakan lebih banyak lagi bagi menjaga anak-anak dan menguruskan seluruh rumah tangga. Adakalanya hampir lembik dibuatnya.

Bagi ibu-ibu di luar sana, Rossa Dyla Mahmud menerusi laman facebooknya berkongsi petua yang cukup mudah dalam memastikan kesihatan terpelihara. Malah jus tenaga yang dapat mengatasi masalah lenguh badan.

Jus air rebusan ini paling elok diamalkan setiap kali selepas datang bulan. Bahan yang digunakan juga cukup mudah dan ada di dapur anda. Selamat mencuba!

Bahan-bahan:

2 inci halia

2 inci kunyit hidup

2 batang serai

2 helai daun pandan

Gula batu atau madu secukup rasa

3 cawan air

JIKA PERLU

1. Daun Sireh ( 2 helai ) jika anda mengalami masalah keputihan.
2. Buah Manjakani ( 1biji ) untuk merapatkan “Miss V”. (Tidak sesuai untuk anak dara)

CARA MEMBUAT:
1. Basuh bahan dan reneh semua bahan-bahan diatas sehingga menjadi 1 cawan air sahaja.
2. Setelah air kering dan menjadi 1 cawan tutup api serta minum ketika masih suam (tanpa perlu dikisar)

Antara Kelebihannya:
1. Membersihkan rahim selepas datang bulan.
2. Mengeluarkan angin dalam badan.
3. Anti kanser
4. Memecahkan lemak-lemak.
5. Mengurangkan masalah bau badan
6. Mengatasi masalah kemaluan berbau.

TIP EKSTRA:
1. Awas,minum SEBULAN SEKALI SAHAJA selepas datang bulan.
2. Boleh diminum oleh anak dara mahupun yang telah berkahwin.
3. Boleh diamalkan jika mengalami period yang tidak teratur
4. Bagi Ibu menyusu, ia mengikut kesesuaian bayi.
5. Tidak sesuai untuk IBU MENGANDUNG.


“Besar Mesti Cantik Macam Mummy.” Bawa Anak ‘Check-Up’, Penampilan Fazura Dipuji Cantik Walau Dalam Pantang!

Figura seni yang satu ini sentiasa dinanti-nantikan kemunculannya. Sementelah kini bergelar ibu, ramai peminat yang tak sabar untuk menatap si comel yang kini menjadi buah hati kesayangan Nur Fazura dan Fattah Amin.

Nur Fazura atau mesra dengan panggilan Fazura selamat melahirkan cahaya mata sulung perempuan yang diberi nama Nur Fatima Aisya baru-baru ini.

Memandangkan wajah si comel belum dikongsi bersama khalayak, rata-rata taks abar menanti bahkan penampilan pertama selepas melahirkan bayinya mendapat perhatian ramai.

Terbaru, Fazura berkongsi gambar bersama Fatima yang baru selesai membuat pemeriksaan rutin di hospita. Santai dengan blaus rona gelap sambil membawa beg yang tertulis nama si kecil . dalam masa yang sama memegang Fatima sudah cukup melunaskan kerinduan peminat untuk menatap wajahnya.

Out for a quick hospital visit only today. Stay safe everyone. 💖

Rata-rata memuji penampilan Fazura yang nampak kurus dan tetap cantik walaupun dalam pantang.


Ingatkan Anak Gadis & Bujang Kita Buat 10 Perkara Mudah Ni , Kalau Nak Biar Mereka Jadi Orang Yang Bertanggjawab Bila Besar Nanti.

Anak-anak yang membesar perlukan didikan yang tepat bagi membolehkan mereka menjadi anak yang lebih bertanggungjawab dan lebih prihatin apabila membesar.
Anak-anak kita sebenarnya boleh mengikut karektor dan sikap mereka sendiri jika tidak dibendung.

Salah satu cara didikan yang mudah adalah dengan mengajarkan kemahiran berumah tangga kepada mereka sebagai persediaan kepada tanggungjawab pada diri
sendiri. Jika mereka punya rasa tanggungjawab pada diri, seterusnya pastilah pada keluarga mereka sendiri kelak.

Bukan hanya pada anak perempuan, anak bujang kita juga wajib buat perkara ini supaya lebih rasa tanggungjawab. Jom ikut tip mudah ini.

1. Periksa Barang Dapur
Minta anak perempuan jadi pemeriksa kita setiap kali barang dapur habis bekalannya. Ajar dia untuk periksa peti ais dan stok bekalan basah seperti ikan dan sebagainya setiap minggu atau setiap hari. Biar dia tahu peranannya besar dalam rumah kita. Lama kelamaan dia akan rasa lebih bertanggungjawab pada amalan yang satu ini.

2. Periksa Stok Beras
Ini merupakan amalan yang dilakukan oleh Ustazah Isfadiah Mohd Dasuki kepada anak lelakinya. Setiap kali beras habis, dia akan minta ibu dan ayah belikan dengan segera tanpa menunggu hari esok. Cara ini bagi membiasakan diri anak lelaki dengan selok belok dapur. Nampak remeh tapi sebenarnya ia mengajar anak lelaki kita lebih bertanggungjawab.

3. Kunci Pintu
Sebelum hendak masuk tidur, amanahkan seorang anak-anak kita untuk periksa pintu rumah, samada sudah dikunci ataupun tidak. Selain rasa tanggungjawab pada
keluarga yang lain, ia juga mendorang anak kita jadi lebih berani.

4. Bayar Di Kaunter
Latih anak kita bayar makanan yang dia beli di kaunter sendiri. Cara ini bukan hanya latih anak lebih berani tetapi mesti bertanggungjawab pada barangan yang diambilnya. Amanah pada diri sendiri, itu penting.

5. Susun Kasut
Bagi tugas mudah ini pada si bongsu anda yang masih kecil. Latih dia untuk susun kasut setiap ahli rumah sebelum melangkah masuk ke rumah. Persoalkan dia jika kasut tidak disusun dalam keadaan baik. Cara ini bukan hanya buat anak lebih menjaga kebersihan tetapi disiplin diri yang tinggi.

6. Kemas Katil
Ajar kesemua anak kita baik lelaki mahupun perempuan untuk kemaskan katil sendiri apabila bangun tidur. Ini penting bagi mendidik mereka menjadi seorang yang lebih bertanggungjawab pada diri sendiri dan selebihnya pada keluarga. Kalau kita biasakan mereka, lama-lama pasti jadi tabiat terpuji.

7. Ajar Anak Sedekah
Kalau ke surau atau juga ada peminta sedekah yang datang ke meja kita ketika makan, ajar anak-anak bersedekah sendiri dengan tangan mereka. Selain mengajar rasa simpati kepada golongan susah, kita juga mendidik anak untuk bersedekah. Setiap kali dapat duit kecil, minta dia asingkan untuk bersedekah.

8. Tolong Angkat Barang
Nampak macam mendera anak tapi sebenarnya ia satu proses mendidik. Minta anak-anak angkatkan kesemua barang yang kita beli ke dalam kereta seterusnya ke dalam rumah. Nampak remeh tapi ia mengajar anak bertanggungjawab dan rasa hormat.

9. Pilih Ikan Di Pasar
Ini aktiviti yang menyeronokkan. Minta anak pilih sendiri ikan yang mereka suka di pasar. Selain berkongsi ilmu, ia juga bagi membiasakan mereka dengan ilmu rumah tangga.

10. Ajar Masak
Tak kira samada anak lelaki atau perempuan, ajar mereka untuk tolong memasak di dapur. Seawal usia 5 tahun lagi mintalah mereka turut serta. Anak lelaki terutamanya, ajar mereka memasak dengan cara yang betul supaya ilmu ini boleh dibawa mereka ke mana-mana terutama selepas berkahwin. Penting!


Perasan Ada Ketulan Awal Tahun Lalu, Nas Adila Diuji Kanser Payudara Tahap 3

Penyanyi dan instruktur zumba, Nas Adila disahkan menghidap kanser payudara sejak awal Mac lalu dan memberitahu penyakit itu mula dikesan selepas dia menjalani pemeriksaan di Hospital Selayang, Selangor.

Nas, 37, bagaimanapun kini hanya mahu kuatkan semangat seterusnya sentiasa positif dalam fasa berdepan ujian dariNya.

“Saya sebenarnya baru tahu (kanser) pada 1 Mac tempoh hari. Saya mulanya perasan ada ketulan (pada bahagian payudara) pada awal tahun, namun lama-kelamaan ia semakin membesar.

“Jadi saya ambil tindakan untuk pergi lakukan pemeriksaan dan dapat keputusan pada 1 hari bulan 3 memang pasti ia kanser payudara bermungkinan tahap tiga,” katanya.

Nas memaklumkan perkara tersebut menerusi sesi temu bual bersama Buletin FM, pada Khamis.

Ditanya sejauh mana dia kuat dalam melalui ujian berat ini, Nas menyifatkan apa yang berlaku sebagai hikmah untuknya lebih mendekatkan diri dengan Yang Maha Esa.

“Bagi saya, apa yang pertama difikirkan ialah saya perlu reda. Saya pun tidak tahu dapat kekuatan ini daripada mana, mungkin Allah yang kurniakan.

“Saya fikir lagi bersyukur sebab bila kita diuji, maknanya Allah sayang. Allah nak saya lebih rapat lagi denganNya.

“Saya tak mahu fikir sangat mengenai penyakit yang dialami. Jadi saya positifkan diri selain banyak bertanya dengan mereka yang pulih daripada kanser katanya.

Nas pada masa sama menjelaskan dia akan melakukan ujian CT scan bagi mengetahui tahap sebenar kanser minggu hadapan sebelum memulakan rawatan kemoterapi.

Meninjau di ruangan komen, ramai mendoakan semoga urusan Nas dipermudahkan dan diberikan kesembuhan.

Terdahulu, rakan artis yang juga penyanyi Ismaliza Ismail berkongsi tentang perkembangan Nas Adila di Insta Stories.

“Salam semua. Post ini dibuat dengan izin tuan punya badan. Seorang lagi sahabat kita sedang diuji.

“Setelah melalui pelbagai saringan kesihatan, sahabat kita Nas Adila baru saja disahkan menghidap kanser payudara dan akan memulakan rawatan kemoterapi pada 20 Mac ini.

“Sama-sama kita doakan semoga Nas Adila kuat melalui ujian dan dugaan ini. Doa dan semangat.

Sahabat semua diperlukan untuk memberi kekuatan kepada beliau melalui ujian ini” titipnya.

Nas Adila yang berkahwin pada 12 Disember 2015 bersama peserta Akademi Fantasia musim ke-6 (AF6) Aliff Razali dan mereka dikurniakan dua cahaya mata.


Teruja Rakan Makin Cantik & Kurus, Nora Ariffin Dedah Dapat Tajaan Buat Bariatik Tapi Suami Tak izinkan

Ramai dalam kalangan pempengaruh dan selebriti tak kira tempatan mahupun luar negara memilih untuk menjalani pembedahan bariatrik (pintasan usus) untuk mengawal masalah berat badan berlebihan.

Antara selebriti yang terbuka mendedahkan tentang pembedahan ini termasuklah penyanyi Aishah dan juga selebriti dari seberang, Melly Goeslaw.

Hal ini turut menarik perhatian penyanyi bersuara lunak, Datuk Nora Ariffin. Menerusi hantaran di Instagram Story miliknya, Nora baru-baru ini memuji penampilan rakan artis yang semakin cantik selepas menjalani pembedahan berkenaan.

Ujar Nora, dia juga mahu melakukan pembedahan serupa. Namun, hasrat tersebut terpaksa dilupakan kerana perlu patuh pada larangan suami.

“Wah bestnya tengok ramai rakan-rakan artis makin cantik dan selim melim selepas pembedahan bariatrik.

“Saya pun dah dapat orang nak sponsor tapi encik suami tak izinkan. Kena taat. So telan air liur je lah,” tulisnya.

Menerusi laporan media, pembedahan bariatrik merupakan pembedahan jenis kosmetik yang menjadi pilihan ramai sebagai salah satu cara untuk mengembalikan kelangsingan tubuh.

Selain membantu mengecilkan saiz tubuh, pembedahan ini juga dapat memulihkan penyakit metabolik seperti darah tinggi, kolestrol tinggi dan juga kencing manis.

Sumber : Nora Ariffin


“Tak Ada Wanita Paling Bernilai & Berharga Patut Saya Ikut Arahan Melainkan Ibu.” Ds Aliff Syukri Kongsi Kenangan Bersama Ibu!

Baru-baru ini, usahawan terkenal Dato Sri Aliff Syukri memuat naik sekeping gambar bersama ibunya. Dalam perkongsian tersebut, bapa kepada lima cahaya mata ini berkongsi cerita tentang zaman susahnya dahulu.

“cer teka umur sy masa ni brp?? time saya pergi haji masa masa ni mak saya belanja semua dan sy reti bersyukur sbb apa yg saya ada hari ni smua dr dia.

“waktu ni dia lah bawa sy dr kampung ke bandar, duduk hotel selesamasa buat haji , duit poket mak beri, baju lawa, tq mak hargai kri kenagan yg x leh di lupakan masa ni belum kawin lagi..

Dalam pada itu, Aliff Syukri turut mengakuisegala kenangan tersebut terpahat dalam ingatannya sehingga kini.

“Syurga anak lelaki itu adalah di bawah telapak kaki ibunya.. tak ada wanita paling bernilai dan beharga dan patut sy ikut arahanya melainkan ibu sy #untiltomorrow @bondarozitaibrahim ❤ #retihormat #bersyukur #pemohonandiluluskan


“Nak Anak Happy Automatik Jadi Kreatif. Supermom.”  Shakilla Khoriri bertukang Siapkan Rumah Anak Buat Ramai Kagum!

Situasi pandemik juga memberi seribu satu hikmah buat pelakon yang satu ini. Terkurung di rumah waktu PKP tidak disia-siakan begitu sahaja. Shakilla Khoriri berkongsi pengalaman menyiapkan rumah khas buat anak perempuannya dengan hasil kerja tangannya sendiri.

HOUSE @ameenasofia_ 🤍

It’s a WRAP for this project.
Alhamdulillah.
Lega rasanya.
Semuanya berjalan dengan lancar walaupun ada banyak kekurangan tapi sedaya upaya repair untuk keselesaan dan keselamatan Ameena.

Lama betul nak menghabiskan project rumah Ameena ni.
Banyak masa terbahagi dengan banyak tanggungjawab lain.
Bila siap and tengok habis rasa sebak pulak.
Tak percaya dah siap.
Lagi sebak bila Ameena suka sangat rumah baru dia.
Syukur Ya Allah.

Tak mampu dah nak buat apa untuk Ameena happy kat rumah ni.
Berapa bulan terperap dalam rumah.
Keluar sekadar duduk dalam kereta.
Tengok langit, tengok burung, tengok kereta. Terseksa jiwa anak aku.

Gift yang tak seberapa ni harap Ameena hargai sampai bila-bila.
Mimi beli and buat sendiri.
Arghhh sebak lagi 🥲

Saya rasa ramai yang ternanti final result House Ameena ni.
Silakan tengok.
My humble project for my Ameena.


Senaman Kuruskan Pipi Paling Mudah Dan Berkesan, Datuk Siti Pun Buat!

Memang ada sesetengah antara kita, bila tengok badan memang sudah ramping tapi bentuk wajah tetap nampak berisi dan tambah menyedihkan pula ada double chin. Bila ini berlaku, mesti kita rasa tidak selesa sebab orang tetap nampak kita macam gemuk. Betulkan?

Tahukah anda, sebenarnya bahagian wajah kita ini juga perlukan rutin senaman tertentu untuk dapat pastikan pipi tidak terlihat bagai dipam-pam umpama kuih pau.  Jadi apa yang perlu anda buat? Jawapannya mestilah bersenam.

Tengok sendiri, Dato Siti Nurhaliza pun buat senaman muka tau untuk kekal cantik.

#senamanmuka IG @ctdk http://instagram.com/ctdk

Sebenarnya terdapat pelbagai teknik dan cara senaman wajah yang berkesan untuk menjadikan bentuk muka lebih runcing.  Jom sama-sama kita cuba.

1. Praktis menyebut huruf A E I O U setiap pagi dan malam sebanyak 40 kali. Lakukan secara konsisten untuk lihat kesan yang lebih efektif.

2. Sebut huruf X dan O sehingga akan membentuk sebuah gerakan membuka dan menutup mulut. Senaman X-O adalah antara senaman muka yang sangat popular.

3. Tepuk dagu menggunakan belakang tangan setiap pagi dan malam sebanyak 40 kali. Ini bertujuan untuk mengurangkan terjadinya dagu berlapis/double chin.

4. Kebanyakan selebriti di Korea mengamalkan senaman wajah dengan menyebut ‘Ma Me Mi Mo Mu’ sebanyak 10 kali untuk menguatkan otot muka dan bibir.

5. Senyum labar sambil bibir tertutup rapat. Tahan selama 15 saat. Kemudian kembali ke wajah asal dan lakukan senyuman lebar hingga menampakkan semua barisan gigi anda. Tahan selama 15 saat dan ulang langkah ini beberapa kali.

6. Tutup mulut dan kembongkan pipi kiri, tahan selama 5 saat. Kemudian lakukan pada pipi kanan dalam kiraan masa yang sama. Ulang langkah ini beberapa kali.

7. Bentukkan bibir seperti huruf O buat beberapa ketika dan kemudian lepaskan perlahan-lahan sehingga anda senyum lebar selebarnya. Ulang langkah ini beberapa kali.


Sejuk Perut Ibu Mengandung. Derma Buah Pinggang Buat Kakak, Pengorbanan Adik Sungguh Inspirasi.

Hubungan adik-beradik sememangnya satu hubungan yang tidak akan putus sampai bila-bila. Pastinya kasih-sayang yang ditonjolkan sangat bermakna sepanjang hayat.

Sejuk perut ibu yang mengandung apabila adik beradik saling membantu dan sepakat.

Kisah inspirasi ini begitu menyentuh hati apabila seorang adik sanggup mendermakan buah pinggangnya kepada kakak tersayang.

Umum mengetahui penderma akan dibedah terlebih dahulu untuk mengeluarkan buah pinggang dan organ berkenaan akan dipindahkan ke bilik pembedahan lain untuk dimasukkan ke dalam badan penerima.

Malah sebelum itu, penderma harus melalui beberapa siri pemeriksaan yang ketat bagi memastikan mereka benar-benar layak dan bersedia mendermakan organ itu.

Moga kisah ini menjadi lambang kasih sayang adik beradik yang menyayangi sampai bila-bila.

Alhamdulillah3 . Happy Kidneyversary yang ke 3 , K. Long & adik K. Long Abecik Hafis Firdaus.

3 tahun dah buah pinggang yang Abecik derma berkhidmat dengan baik bersama K. Long.Semoga kami berdua yang ada satu Kidney sihat walafiat .
# Panjang sikit ye coretan kali ni.

Allahu, setiap kali teringatkan pengorbanan Abecik sanggup derma satu buah pinggang ke K.long ,selalu mengalir air mata dan bersama k. Long titipkan doa buat Abecik, Isteri ,Ikin Noor Ashikin Ibrahim yg selalu support dan anak2.

Terima kasih En. Suami Zamri Zulkifli ade selalu untuk Isteri Abg ni. Terlalu byk pengorbanan Abg jaga isteri Abg masa sakit. Cinta sampai Syurga.

Terima kasih jgk buat Ma tersayang.. Ada selalu teman anak sulong Ma yang manje ni. Al-Fatihah untuk arwah Abah tersayang . Juga buat Ma & Abah Mertua. Kasih sayang buat menantu ni dah macam anak sendiri.

Juga terima kasih buat adik2 tersayang dan  adik2 ipar2 tersayang Kedua2 family banyak tolong k. Long / k. Mira Buat Kedua2 family tersayang selalu support dan mai jenguk dan ada yang jaga k. Long /K. Mira di Ganu masa tu..

Penghargaan juga buat Doktor2, semua Staff Nurse di HSNZ dan HKL yang merawat dari Mira dialisis,Transplant.. hingga sihat sekarang. Sayang semua.
X lupa sayang dan kasih buat sahabat2 , jiran2, dan semua yang sentiasa membantu dan mendoakan Mira/k. Long.

Alhamdulillah Terlalu banyak kasih sayang untuk ditulis. Semoga Allah memberi kebaikan,kesihatan dan keRahmatan buat kita semua. Love

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.